Umesto u republičkoj, Vučić o Kosovu u crkvenoj skupštini: Neko mora da donosi teške ovozemaljske odluke… (VIDEO) | Insajder\nSituacija na Kosovu, pregovori i plan države o tome do danas kao tema nisu stigli do Skupštine Srbije. Uprkos zahtevima opozicije, zatim i najavama predsednice parlamenta Maje Gojković da će sednica sa tom temom biti zakazana uskoro, do danas se to nije dogodilo. Umesto pred parlamentom, o Kosovu je danas predsednik države Aleksandar Vučić govorio pred Saborom Srpske pravoslavne crkve. Patrijarh Irinej je nakon današnjeg sastanka, u okviru Sabora Srpske pravoslavne crkve sa predsednikom Srbije i predsedavajućim Predsedništva BiH Miloradom Dodikom rekao da je glavna tema sastanka bila Kosovo i da je „neizvesno kako će se pitanje Kosova završiti“. Vučić je poručio da „neko mora da donosi nelake ili teške ovozemaljske odluke“. Sabor se, inače, prošle godine dva puta zvanično izjasnio protiv priznavanja nezavisnosti i podele Kosova.\nPatrijarh Irinej je rekao da su predstavnici Srpske pravoslavne crkve „dva i po sata razgovarali s njihovim dragim predsednikom“, a da je najveći deo razgovora bio posvećen situaciji s Kosovom.\n„Konstatovali smo da je stanje teško i da je veoma neizvesno kako će se završiti pitanje problema Kosova. Nećemo posustati od odbrane Kosova, tome koliko ćemo uspeti nadamo se uz veru u boga i u naše prijatelje. Koliko ćemo uspeti ostaje da vidimo, zavisno od situacije u svetu, zavisno od toga koliko podržavaju nas i koliko podržavaju drugu stranu“, rekao je patrijarh.\nOn je naveo da se „naš predsednik junački bori i za Srbiju i za Kosovo i za sve što je dobro za Srbiju“, a više puta je ponovio i da mu se divi.\n„Razgovori koji on vodi van Srbije su veoma teški razgovori“, poručio je Irinej.\nNa pitanja novinara patrijarh je naglasio da su ovi stavovi ujedno i stavovi Sabora Srpske pravoslavne crkve. To je bilo jedino pitanje novinara na koje je odgovoreno. Naime, posle dva i po sata koliko je trajao sastanak, novinari nisu bili u mogućnosti da postave dodatna pitanja učesnicima.\nVučić: Ako uradiš jedno bićeš kriv drugima, ako uradiš drugo bićeš kriv ovim prvima…\nPredsednik Srbije Aleksandar Vučić je rekao da je s predstavnicima SPC govorio iskreno o svemu što tišti srpski narod.\n„Čini mi se da smo se dobro razumeli da je važno da razumemo naše različitosti, ali i da znamo da radimo sve u interesu srpske otadžbine. Upozorio sam na to da nekada nismo bili u saglasju punom s realnošću i da nas je to puno koštalo. Mislim da je sastanak bio veoma važan, verujem u njegovu plodotvornost“, poručio je predsednik.\nIstakao je i da „veruje da crkva ima pravo na svoje stavove i da je važan društveni činilac“.\nKako je Vučić ponovio, pred Srbijom je težak period.\n„Mislim da je patrijarh odlično razumeo, kao što ja razumem njegove muke, ali neko mora da donosi nelake ili teške ovozemaljske odluke. Ako uradiš jedno bićeš kriv drugima, ako uradiš drugo bićeš kriv ovim prvima“, poručio je predsednik.\nSaborom Srpske pravoslavne crkve / Foto: Instagram, buducnostsrbijeav\nInače, povodom najava da se danas u Patrijaršiji u kojoj je u toku Sabor SPC, očekuje Vučićev i Dodikov dolazak, juče se preko beogradskog dnevnika Kurir oglasio i poglavar SPC.\n„Moja želja je bila da čujemo Vučićevo mišljenje, sagledavanje problema i kakvo rešenje može da ispadne“, izjavio je patrijarh Irinej.\nPredsednik je juče kritikovao medije koji tvrde da su se „određene vladike protivile njegovoj poseti“. Vučić je reko da su mnoge vladike „s oduševljenjem“ podržale patrijarhov predlog patrijarha da se pojavi na Saboru.\nOn se zahvalio patrijarhu što ga je pozvao na taj skup i istakao da je za njega to „velika čast i prilika da govori istinu, da predstavi ono što radi i da odgovori na neistine“.\n"Uopšte se neću se libiti da onima koji su tražili moju anatemu i govorili najlošije stvari o meni odgovorim, ne uvredama, nego činjenicama i da govorim o budućnosti Srbije", rekao je Vučić.


ODLUKA JE NA NAMA: Rusija će zaustaviti slamanje Srbije, ako Beograd hrabro odabere ovaj put.. | Web-Tribune.com\nHome / TEMA DANA / ODLUKA JE NA NAMA: Rusija će zaustaviti slamanje Srbije, ako Beograd hrabro odabere ovaj put..\nODLUKA JE NA NAMA: Rusija će zaustaviti slamanje Srbije, ako Beograd hrabro odabere ovaj put..\n1. aprila 2018.\tTEMA DANA Leave a comment\nSrbija je tražila savet od ruskog predsednika Vladimira Putina povodom situacije Kosova i Metohije i najnovijih dešavanja u Kosovskoj Mitrovici posle privođenja šefa vladine kancelarije Marka Đurića.\nKoliko je Srbiji u ovoj situaciji dragocena pomoć Rusije? I šta nam govore navodi AP-a?\nUključivanje Rusije bi, prema prema mišljenju političkog analitičara Dragomira Anđelkovića, za nekog bilo poboljšanje, a za nekog pogoršanje.\n„Ono što agencija AP kaže uistinu donekle stoji iz ugla Zapada koji želi Srbiju da dovede do kapitulacije, a ne da sa njom postigne kompromis. Ovde se ne radi o pregovorima Beograda i Prištine, već o pritisku EU i Amerike na Srbiju da udovolji hirovima kosovskih Albanaca. Sa zapadnog stanovišta, cilj Briselskog procesa, pokazalo se, nije iznalaženje obostrano prihvatljivih rešenja već slamanje Srbije“, sugeriše Anđelković za Sputnjik.\nKrenuli smo od Briselskog sporazuma, koji je u velikoj meri bio prihvatljiv i sam po sebi ne predstavlja problem, podseća Anđelković, da bi se u narednim godinama Srbija nalazila pod strašnim pritiscima i da bi se od nje jednostrano izvlačili ustupci, pa čak i neke dopune Briselskog sporazuma, za Srbiju jako negativne, kao što je donošenje odluke iz marta 2015. o ukidanju civilne zaštite, koja je osnov odbrane Severa.\n„Znači, oni koji žele da mrcvare Srbiju, da je ucenjuju i da polako od nje iznuđuju ustupke, u haosu su i kad pomisle da bi Rusija mogla da se uključi u čitav proces jer bi ruska podrška obustavila slamanje Beograda, kako moralno, tako i u pogledu svestrane podrške“, tvrdi Anđelković.\nNiko sigurno ne može Srbiju ni da bombarduje, niti da je na drugi način zlostavlja kad ona iza sebe ima Rusiju i kad želi otvoreno da se obrati Rusiji, napominje Anđelković, a druga je situacija kad se stvara iluzija da Beograd može da se osloni na zapadna obećanja da će dobiti makar minimum nacionalnih interesa ako bude kooperativan, a videli smo do čega to vodi.\n„Mi smo usled kooperativnosti ukidali neke svoje institucije, obraćajući se se Zapadu da nam da garancije. Dobili smo tako obećanje od NATO-a da će sprečiti svaki pokret albanskih paravojnih formacija na Sever, ali su te formacije sad upale i uhapsile visokog funkcionera Srbije, zlostavljale građane i unosile nespokojstvo“, konstatuje Anđelković.\nSve u svemu, uključivanje Rusije, okretanje Srbije od jednostranog oslanjanja na lažnu arbitražu Brisela, prema Anđelkovićevom rezonu, jedina je šansa da država zaštiti svoje interese, a isto tako, druga strana je svesna da to predstavlja klin u proces lažnih pregovora, kakvim su se pokazali briselski, čija je svrha slamanje Srbije.\nPitanje je onda koliko stoji teza AP-a, gde kažu da bi uključivanje Rusije izazvalo zastoj u pregovorima, ako mnogo analitičara uviđa da je EU nemoćna da pregovore valjano izvede do kraja?\n„Moguće je da EU ima određene mehanizme, a neće da utiče. Moguće je da je čitav proces pregovora tako postavljen da bude neka vrsta zamke za građane Srbije da polako prihvataju kapitulaciju prema pitanju Kosova, da se sve svodi na kuvanje žabe“, ukazuje Anđelković.\nPostojao je čitav niz sukcesivnih pritisaka na Srbiju i sukcesivnog izvlačenja ustupaka kako bi se izvorni Briselski sporazum modifikovao i kako bi se na terenu stvari promenile na štetu Srbije, pa zato Anđelković smatra da je AP u pravu kad kaže da bi ovakav proces doživeo zastoj, jer ovo nije proces pregovora, već se pokazalo — proces kapitulacije.\n„Uz pomoć Rusije, Srbija bi taj proces mogla da zaustavi i da ga preokrene. U krajnjoj liniji, Briselski sporazum se pokazao u mnogo čemu mrtvim, pa onda i Srbija ima osnova da povuče ustupke. Čak mislim da hitno to mora da uradi kad su u pitanju neke važne poluge moći kao što je obnova civilne zaštite, koja je predstavljala odbranu Srba na Severu jer su se Srbi sami odbranili 2011, a ove 2018. to nisu mogli jer nisu imali mehanizam“, naglašava Anđelković.\nKako će se razvijati situacija i odvijati stvari zavisi od hrabrosti Beograda, ako Beograd bude imao hrabrosti da implementira ono što je odlučio — da povuče Srpsku listu, da formira ZSO i da povuče neke delove koji su se kasnije nadogradili na Briselski sporazum, kao što je ukidanje civilne zaštite, ističe Anđelković i dodaje da će samo u tom slučaju Beograd nešto moći da uradi.\n„Jedino ako krene tim putem, može da traži podršku Rusije, jer podrška Rusije ne može da zameni delovanje Beograda. Ona može samo da dâ Beogradu dodatnu snagu i sigurnost da nas niko neće zlostavljati“, zaključuje Anđelković.\nPrevious TAČI TVRDI: HAPŠENJE ĐURIĆA JE ORKESTRIRANO IZ SRBIJE! Da je srpska vojska krenula, vratila bi se kao voz..\nNext Rusija proteruje 60 američkih diplomata i zatvara konzulat SAD u Sankt Peterburgu..


Đukanović: Važno je sačuvati izvjesnost perspektive proširenja EU | Analitika - Informativni Portal\nĐukanović: Važno je sačuvati izvjesnost perspektive proširenja EU\nPredsjednik Crne Gore Milo Đukanović primio je danas generalnog direktora za Centralnu Aziju i Evropu u Evropskoj službi vanjskih poslova (EEAS) Tomasa Majer Hartinga.\nObjavljeno: 06. 07. 2018 - 19:58\nSagovornici su razmijenili mišljenja u pogledu unutrašnje političke situacije u Crnoj Gori, napretku naše države u pregovorima s Unijom i prilikama u regionu.\nPredsjednik Đukanović je izrazio zadovoljstvo partnerskom saradnjom sa EU i istakao odlučnost Crne Gore da nastavi da radi na strateškom cilju usvajanja evropskih vrijednosti kroz dinamiziranje reformi, očuvanje tempa ekonomskog rasta i jačanje institucija kao osnova vladavine prava. On je ukazao da je važno sačuvati izvjesnost perspektive proširenja Evropske unije, ne samo za Crnu Goru koja je najviše odmakla u pregovaračkom procesu,već i za region u cjelini.\nPredsjednik je istakao da će prioritetne obaveze, u okviru pregovaračkog procesa, u narednom periodu biti fokusirane na ispunjenje privremenih mjerila u poglavljima koja se odnose na vladavinu prava što će obezbijediti i, kako je kazao, dinamičniji nastavak otvaranja preostalih poglavlja pravne tekovine, ali i zatvaranje onih u kojima su pregovori već u toku.\nGeneralni direktor Majer - Harting je istakao da je Crna Gora zemlja predvodnica u pregovaračkom procesu i pohvalio njenu konstruktivnu ulogu u regionu, uz konstataciju da je uspjeh u pregovorima čini pozitivnim primjerom ostalim državama aspirantima za članstvo.\nSagovornici su se saglasili da je u najboljem interesu svih političkih subjekata i države u cjelini sto skorije pokretanje dijaloga u okviru institucija sistema, što će doprinijeti bržem napretku Crne Gore ka članstvu u EU.


Novi poraz Srpkinja i pored vođstva od 2:0 u setovima - MaxBet Sport\nNovi poraz Srpkinja i pored vođstva od 2:0 u setovima\n27.09.2019. Ažurirana vest: 27.09.2019. u 15:53\nMina Popović, srednja blokerka Srbije (Foto: Beta/CEV)\nOdbojkašice Srbije poražene su od Japanu u Osaki sa 3:2 (21:25, 21:25, 25:20, 25:20 i 15:7) u devetom kolu Svetskog kupa.\nKvota u kladionici MaxBet na pobedu odbojkaša Srbije protiv Francuske u polufinalu EP je 3.00.\nVodile su evropske i svetske šampionke sa 2:0 u setovima protiv domaćina, ali je onda usledio pad naše selekcije i treći poraz u poslednja četiri kola. Mina Popović je bila najefikasnija sa 24 poena u Srbiji. Jelena Blagojević je imala 14, Ana Bjelica 13, a Bojana Milenković 11. Kod Japanki Juki Išii i Jurije Nabeja imale su po 19 poena.\nSrbija u subotu (08.00) igra protiv Kine, lidera takmičenja, koja je neporažena i na pragu je odbrane krune u ovom takmičenju. Naša selekcije je stigla u Japan bez selektora Zorana Terzića i najboljih igračica sa EP u Ankari, pa ne čude slabiji rezultati.\nPosle devet kola, Srbija je na sedmom mestu sa četiri pobede i pet poraza.\nTagovi:OdbojkaSvetski kup za odbojkašiceŽenska odbojkaška reprezentacija Srbije\nBivši reprezentativac Srbije pojačao Novi Pazar\nMarko Vukićević trenira na švajcarskom glečeru


NSinfo: Specijalna viza za vozače iz Srbije - plata i 2.500 evra\nSpecijalna viza za vozače iz Srbije - plata i 2.500 evra\nProfesionalni vozači kamiona i autobusa iz Srbije mogli bi da dobiju\nspecijalnu vizu za duži boravak u šengenskom prostoru EU.\nPrevoznici kažu da bi "idealna situacija" bila da nemaju ograničenje boravka u EU uopšte, ali da bi za njih bilo prihvatljivo da mogu kroz Šengensku zonu da voze i oko 130 dana tokom pola godine, što sada nije slučaj.\n"Razgovaraćemo sa kolegama iz drugih ekonomija Zapadnog Balkana, kako bismo ovu inicijativu istakli kao regionalnu.Transportna privreda, posebno prevoznici koji obavljaju drumski prevoz robe i putnika u međunarodnom transportu, suočavaju se sa problemom ograničenog perioda boravka profesionalnih vozača na teritoriji EU", kaže sekretarka Udruženja za saobraćaj PKS Milica Dubljević.\nDirektor transportnog preduzeća Unitrag Pižon iz Beograda Dušan Nikolić, član Grupacije za prevoz robe u drumskom saobraćaju PKS, rekao je Tanjugu da srpski vozači sada mogu da borave u zemljama Šengena, kada se preračuna, samo 15 dana mesečno, što je za profesionalne vozače nedovoljno.\n"Tebalo bi da im se omogući da rade kao i svi drugi radnici, 22 dana mesečno, što bi na polugodišnjem nivou iznosilo oko 130 dana", naglašava on.\nNikolić navodi da prevoznici inače imaju veliki problem sa nedostatkom iskusnih vozača, što je problem i u Evropi.\nVlasnici kompanija za prevoz smatraju da će, ukoliko se u skorije vreme nešto ne preduzme, Srbija ostati bez vozača kamiona, jer se mladi slabo odlučuju na školovanje u ovoj oblasti.\nOni vozači koji poseduju licence i prošli su obuku, a koja je prema njihovoj oceni veoma skupa, odlaze u inostranstvo da rade, gde mesečno mogu da zarade više od 2.500 evra.\n... ap vojvodina, biznis, evropa, Novi Sad, posao, prevoz, srbija


Izvor: B92, 13.Jul.2018, 07:11\nBeograd -- Pripadnici JSO koji su optuženi da su 2001. godine izveli oružanu pobunu su oslobođeni optužbi pred Specijalnim sudom u Beogradu, saznaje B92.net.\nOslobodođeni su nekadašnji komadant JSO Milorad Ulemek Legija koji nije prisustvovao izricanju presude, Zvezdan Jovanović, Veselin Lečić, Dragiša Radić, Vladimir Potić, Dragoslav Krsmanović, Mića Petraković.\nPredsedavajući sudskog veća je rekao Dragomir Gerasimović oslobađajuća presuda da je doneta >> Pročitaj celu vest na sajtu B92 << posle detaljnog uvida u materijalne dokaze i iskaze svedoka na osnovu kojih je zaključeno da nije reč o pobuni, već o protestu.\nU prilog svojoj presudi, on je kazao da vlada nije proglasila vanredno stanje i da službe bezbednosti nisu stavljene u borbenu gotovost. Jerasimović je kazao i da nije bila ugrožena bezbednost građana, o čemu svedoče zabeleženi video materijali.\nOn je naveo da su biši pripadnici Surčinskog klana svedočili na osnovu posrednih dokaza tokom postupka. Kazao je i da su svedočenja Čedomira Jovanovića i bivšeg ministra Dušana Mihajlovića bila u suprotnosti s dokazima i da su u pitanju "naknadna sećanja".\nU završnim rečima tužilaštvo za organizovani kriminal tražilo je da svi optuženi budu osuđeni na zatvorske kazne, dok je odbrana predlagala oslobađajuću presudu jer po njima nije bilo pobune, već je reč o protestu.\nPo optužnici tužilaštva od 9. do 17. novembra 2001. godine JSO je otkazala poslušnost komandi, povukla svoje pripadnike u centar u Kuli, prekinula komunikacije s komandom i u više navrata odbila zahteve načelnika resora, ministra unutrašnjih poslova i tadašnjeg premijera Zorana Đinđića, da prekinu pobunu.\nPobuna JSO je označavana kao uvod u ubistvo premijera Đinđića, za šta zatvorske kazne od 40 godina služe Milorad Ulemek i Zvezdan Jovanović.\nPobuna JSO je okončana pošto je Đinđić pristao na kompromis i smenio načelnika resora DB-a Gorana Petrovića i njegovog zamenika Zorana Mihajlovića i na njihova mesta postavio Andriju Savića i Milorada Bracanovića, bliskog Ulemeku.\nSudski proces počeo je 2012. godine i stranke u postupku imaju pravo žalbe Apelacionom sudu.\nRadio Televizija Vojvodine: Pripadnici JSO oslobođeni optužbi, među njima i Ulemek\nBlic: Danas presuda pripadnicima JSO za oružanu pobunu, Zvezdan Jovanović na izricanju presude\nN1 televizija: Pripadnici JSO oslobođeni za pobunu 2001. godine\nSrbijaDanas.com: Danas presuda za pobunu JSO: Zvezdan Jovanović prisutan, Legija ne\nOdlazak sa Evropskog fronta\nCvet Dana primirja: Natalijina ramonda\nObeležavanje sto godina Prvog svetskog rata odjeknuće i u Indiji


Tači o istrazi ubistva Ivanovića: I na Kosovu i u Beogradu mnoge će zaboleti glava - 19.07.2018, Sputnik Srbija\nTači o istrazi ubistva Ivanovića: I na Kosovu i u Beogradu mnoge će zaboleti glava\nPredsednik Kosova Hašim Tači izjavio je na konferenciji za medije da institucije rade uporno na rasvetljavanju ubistva predsednika GI SDP Olivera Ivanovića i... 19.07.2018, Sputnik Srbija\n16:28 19.07.2018 (Osveženo: 14:50 30.08.2021)\nPredsednik Kosova Hašim Tači izjavio je na konferenciji za medije da institucije rade uporno na rasvetljavanju ubistva predsednika GI SDP Olivera Ivanovića i najavio da će „ubuduće izaći sa konkretnim rezultatima, zbog kojih će mnogi dobiti glavobolju i na Kosovu i u Beogradu“.\nTači o sastanku s Vučićem: Najteži u poslednjih šest godina\n„Slažem se da je prošlo mnogo od ubistva Olivera Ivanovića. Uznemiravajuće je to što nisu još identifikovani počinioci ubistva. Naše institucije rade uporno na tome i sa međunarodnim institucijama, imali smo kontakte i sa srpskim institucijama“, rekao je Tači, prenela je RTK2.\n„Vlasti su podeljene“, dodao je Tači i najavio da će institucije Kosova „ubuduće izaći sa konkretnim rezultatima, zbog kojih će mnogi dobiti glavobolju i na Kosovu i u Beogradu“.\nTači je istakao da je Kosovo ispunilo sve kriterijume za liberalizaciju viza i, zahvalivši se svim građanima Kosova, rekao da je to uspeh i zasluga svih ljudi na Kosovu i čitavog političkog spektra.\n„Zahvaljujem na odgovornosti koju su pokazali predsednik Skupštine Veselji, premijer Haradinaj, zamenici premijera Pacoli i Ljimaj i svim ljudima koji su radili sa pažnjom i odgovornošću, i zahvaljujem svima u pravosuđu na njihovom radu za izgradnju funkcionalne države“, rekao je Tači.\nOpozicija optužuje: Tači pregovara o podeli Kosova\n13 Jul 2018, 14:23\nOn je napomenuo da sada svi treba da se fokusiraju na budućnost i da je ovo trenutak koji ujedinjuje sve ljude.\n„Ostalo je još nekoliko meseci da zaživi liberalizacija viza. Sa jučerašnjom odlukom sada imamo dodatnu odgovornost, da se nikome ne dozvoli da spreči ovaj proces. Ubeđen sam da ćemo iz iskustva i po savetu međunarodnih partnera za nekoliko meseci uspešno zatvoriti ovaj proces“, rekao je Tači.


Početna/UMETNOST/Danilo Kocić izabran za člana Saveza književnika u otadžbini i rasejanju\nfoto Dušan Kocić\nSana Life 17. decembra 2016.\tUMETNOST Ostavite komentar\nPored Kocića novi članovi ove zajednice s i Darinka Tomić iz Beograda, Marina Milosavljević iz Niša, Danica Đurić iz Lajkovca, Jovana Živadinović iz Raševice i Jasmina Jovanović iz Kragujevca.\nKocić je bio honorni dopisnik Večernjih novosti iz Vlasotinca i Prištine od 1974. do 1978. godine, novinar i urednik u prištinskom dnevnom listu „Jedinstvo“ 1977/1978. godine i tri decenije radio kao novinar – dopisnik Politike iz Leskovca i juga Srbije. Jedan je od osnivača (bio je i predsednik) Udruženja pisaca Leskovca i stalni saradnik časopisa tog udruženja „Pomak“.\nDobitnik je brojnih književnih nagrada, a ove godine dodeljena mu je Oktobarska nagrada Leskovac za iuzetan doprinos novinarstvu i izuzetan doprinos pručavanju leskovačke književnosti, odnosno za dvotomnu studiju „Leskovački pisci – tragovi i traganja“\nOznakeknjiževnika Leskovac Novi Sad Savez skor\nPrethodni Kulturu odbranimo sobom, a sebe kulturom\nSledeći Priznanje Centru za razvoj u Bugarskoj


Pozorišni Kustendorf 25. i 26. oktobra na Mećavniku - Kultura - Dnevni list Danas\nPočetna » Kultura » Pozorišni Kustendorf 25. i 26. oktobra na Mećavniku\n0Piše: M. D. 14. oktobra 2019. 15.09\nPod sloganom „Društvo spektakla“ festival će pokušati da odgonetne mesto i ulogu pozorišne umetnosti u aktuelnom društvu u kojoj je spektakl u osnovi svega i predstavlja ne samo osnovni element razonode već i samo srce nestvarnosti ovog društva, odnosno vladajući oblik života.\nZadržavajući internacionalni karakter, u studentskom takmičarskom programu naći će se četiri predstave koje se nadmeću za nagradu „Zlatni list“, dve iz Srbije i po jedna iz Rusije i Poljske. Akademija umetnosti u Novom Sadu, predstaviće se predstavom „Kiseonik“, Ivana Viripajeva, Filmska akademija iz Lođa, Poljska, izvešće komad „Cena života“, dobitnice Pulicerove nagrade, Martine Majok, Državna pozorišna akademija iz Jaroslavlja, Rusija, odigraće „Čehov.nekst“ (Čehov.next) dok će se Fakultet dramskih umetnosti iz Beograda predstaviti sa komadom „Džordž Kasplan“, Frederika Sontaga.\nSelekcija festivala kao i prethodnih godina, poverena je nagrađivanom reditelju Milanu Neškoviću koji iza sebe ima više uspešnih predstava na scenama najeminentnijih pozorišta u Srbiji i šire. „Selekcija je bazirana na odnosu pojedinca i društva i problemima sveprisutnog nedostatka empatije. Sve predstave se bave osobama koje se nisu snašle u društvu pojedinaca i tragaju za sobom i svojim identitetom, kao uostalom i pozorište.“ – rekao je selektor festivala, Milan Nešković o kriterijuma za takmičarski program.\nU okviru revijalnog programa, gostovaće renomirana srpska pozorišta, Jugoslovensko dramsko pozorište sa nagrađivanom predstavom „Zašto je poludeo gospodin R.“ i Beogradsko dramsko pozorište sa predstavom „Moje dete“.\nDrugog dana, reditelj i osnivač „Pozorišnog Kustendorfa“, Emir Kusturica, moderiraće debatu sa istaknutim umetnicima na ovogodišnju temu „Pozorište u društvu spektakla“.\nSterijino pozorje od 18. do 26. juna, 66. put\nJugoslavija i film: „Slavica“ – školski pokušaj revolucionarne melodrame i melem na ratne rane\nZrenjanin domaćin 70. Festivala profesionalnih pozorišta Vojvodine


Hotel Arta boutique Novi Sad, kategorije 3 zvezdice, poslovnim gostima i turistima pruža posebno prijatno iskustvo i jedinstven doživljaj, omogućavajući autentičnost novosadskog duha pretočen u umetnost hotelijerstva.\nSmešten na samom raskršću urbanog novosadskog asfalta, mirne niskogradnje, dunavske obale i privrednog centra grada, a ipak udobno ušuškan u tišinu, Arta Hotel Novi Sad predstavlja najbolje mesto za poslovno ili turističko istraživanje glavnog grada Vojvodine i njene beskrajne ravnice, ukrašene Fruškom Gorom.\nArta boutique Hotel Novi Sad ima 8 dvokrevetnih 9 soba, 2 sobe sa francuskim ležajevima, 2 apartmana i jednu sobu opremljenu za osobe sa posebnim potrebama. Smeštajni kapacitet Boutique Hotela Arta Novi Sad je raspoređen u tri kategorije: ELEGANT, SUPERIOR i DE LUXE, koje odlikuju prostrane i funkcionalne sobe i apartmani, potpuno prilagođeni udobnom boravku poslovnih gostiju i turista.\nSvaka soba je opremljena minibarom, direktnom telefonskom linijom, besplatnim internetom (LAN Wireless), elektronskim sefom, klima uređajem i kablovskom televizijom sa internacionalnim TV kanalima.\nDvokrevetna elegant soba ima dva odvojena kreveta, LCD televizor, internet, telefon, elektronski sef, minibar, klima uređaj, moderno opremljeno kupatilo sa tuš kabinom i fenom.\nDvokrevetna soba superior ima dva odvojena kreveta ili bračni, prostrana soba, terasa, odvojen prostor za dnevni boravak, LCD televizor, internet, telefon, elektonski sef, minibar, klima uređaj, moderno opremljeno kupatilo sa kadom, fen.\nApartman Elegant ima bračni krevet, odvojen dnevni boravak, udoban nameštaj, LCD televizor, internet, telefon, elektronski sef, minibar, klima uređaj, moderno opremljeno kupatilo sa kadom, fen.\nApartman De luxe Hotela Arta obuhvata bračni krevet, prostran i odvojen dnevni boravak, posebno dizajniran nameštaj, LCD televizor, internet, telefon, elektronski sef, minibar, klima uređaj, luksuzno opremljeno kupatilo sa jacuzzi kadom, fen.\nModeran dizajn i intimna atmosfera Boutique Hotela Arta Novi Sad, usklađen sa toplinom, profesionalizmom i gostoljubivošču osoblja, koje su istorijska tradicija Novog Sada, najbolje opisuju stil i senzibilitet Arta butique Hotela. Umetnički promišljen dizajn i elegancija su posebnosti ambijentalnog senzibiliteta Hotela Arta, koje odražavaju individualizam i osobenost.\nArta Boutique Hotel obezbeđuje svim svojim gostima parking u okviru sopstvenog zatvorenog parkinga i druge pogodnosti – besplatan LAN i Wireless internet pristup, hotelski sef, bar, letnju baštu, usluge fax-a i kopiranja, usluge pranja i peglanja, rent-a-car usluge, transfere, turističke sadržaje – razgledanje Novog Sada, jednodnevne i višednevne ekskurzije sa uslugama profesionalnih turističkog vodiča.\nAko od hotelskog smeštaja očekujete više od tradicionalne i standardne udobnosti, u traganju za hotelom koji će Vas iznenaditi u prepoznavanju idividualnosti – Arta Boutique Hotel u Novom Sadu je pravi izbor.


ZAVRŠENA OBNOVA POSLE GODINU DANA: U Lajkovcu počela da radi rekonstruisana Srednja škola "17. septembar" | Novosti.RS\nKompletna obnova oko 4.000 kvadrata škole, prvi put posle četiri decenije od izgradnje, trajala je godinu dana. Zamenjeni su krov, stolarija, fasada, instalacije... napravljene galerije na kojima je dobijen novi radni prostor, a renovirana je i fiskulturna sala, te urađeni lift, video-nadzor, reflektori... Ograđeno je u uređeno školsko dvorište od oko hektar - sa dva nova igrališta, stazama i već isplaniranim zelenilom.\nPrema rečima direktorke Kosane Grčić, škola ima 400 učenika koji se obrazuju za ekonomske i tehničare mehatronike, elektrotehničare računara, te bravare-zavarivače. Svih 30 učenika sa smera za bravare-zavarivače uključeno je u dualno obrazovanje, u saradnji sa Rudarskim basenom "Kolubara", gde obavljaju praksu.\n- Veoma sam ponosan što smo proteklih pet godina, planski i kontinuirano, zajedno sa Vladom i "Elektroprivredom", u sve obrazovne institucije naše opštine uložili više od 500 miliona dinara - kaže prvi čovek Lajkovca Andrija Živković. - Obnovili smo OŠ "Mile Dubljević" u gradu, te njena izdvojena odeljenja u Bajevcu i Ratkovcu. Otvorili smo potpuno novu školu "Dimitrije Tucović" u Jabučju, planiramo da krajem ove ili početkom naredne godine počnemo gradnju fiskulturne sale osmoletki iz istog mesta, a tu je i završeni novi objekat lajkovačke predškolske ustanove "Leptirić".\nFoto: Фото: Приступ\nOBNOVLJENU srednju školu su otvorili su učenik trećeg razreda Mateja Petronijević, direktorka Kosana Grčić i predsednik opštine Andrija Živković. Načelnica Školske uprave Valjevo Zorica Jocić je tokom svečanosti procenila da su četiri obrazovna profila optimalna za opštinu sa postojećim brojem stanovnika, dok je prvi čovek susednog Uba Darko Glišić pohvalio posvećenost ka investiranju u obrazovne ustanove.\nLajkovac srednja škola rekonstrukcija Srednja škola "17. septembar"


Studio Teatar raspisao audiciju za predstavu 'Mladi kreativci u doba korone' @ StartBiH.ba\nStudio Teatar iz Zenice raspisao je audiciju za predstavu radnog naslova "Mladi kreativci u doba korone" koja će biti realizovana u periodu septembar-novembar ove godine.\nNa audiciju se mogu prijaviti mladi glumci/amateri uzrasta od 15 do 25 godina. Poziv je otvoren sedam dana, od 15. do 22. augusta ove godine. Svi zainteresovani se mogu prijaviti putem e-mail adrese studio.teatar@gmail.com sa naznakom "audicija".\nPrijava mora da sadrži osnovne podatke o aplikantu, kratku biografiju i jednu fotografiju.\nKrajem augusta bit će održana audicija na kojoj će produkcioni tim predvođen glumicom Lanom Delić odabrati deset najboljih koji će učestvovati u realizaciji predstave. Tekst za predstavu pisat će mladi bh. autor Mirza Begović, dok će producent biti direktor Studio Teatra Nusmir Muharemović.\nPredstava će se izvoditi u okviru inicijative "Mladi u doba korone - Mladi kreativci za svoju generaciju" koju podržava Instituta za razvoj mladih KULT, saopćeno je iz Studio Teatra iz Zenice.


U dva nepovezana slučaja sve okolnosti ukazuju na nesreću koja se dogodila u veoma teškim vremenskim uslovima, saopštila je Policijska uprava Kranj.\nPrva nesreća dogodila se oko 10 sati ujutru kada je poginuo slovenački državljanin, a potom se desila i druga u kojoj je učestvovao stranac kojeg je ista sudbina na istom mestu zadesila samo sat vremena kasnije, prenosi STA.\nU spasilačkim ekipama učestvovala je posada helikoptera Oružanih snaga Slovenije, gorski spasioci iz Mojstrana i Jedinica gorske policije.\nKako navodi STA, trenutno su uslovi na planinama veoma teški, staze su prekrivene snegom i ledom, pa iz kranjske policije ponovo apeluju na veliki oprez prilikom obilaska planina.\npoginuli planinari Slovenija vesti Alpi gorska služba planinari Slovenija\nPORTPAROL Ministarstva odbrane Rusije general-major Igor Konašenkov na jutarnjem brifingu saopštio je poslednje rezultate specijalne vojne operacije u Ukrajini.


17. Avg 1999 17:01 (GMT+01:00)\nMilun Babić, Miroslav Stefanović i Jordan Aleksić ostali bez poslaničkih mandata\nČedomir Mirković, novi savezni ministar, ostao u parlamentu\nBEOGRAD - Nova demokratija ostala je bez svoja tri poslanička mandata u Veću građana Skupštine Jugoslavije. Ovo je na početku vanrednog zasedanja saveznog parlamenta saopštio Milomir Minić, predsednik Veća građana.\nOn je kazao da je Odbor za mandatsko-imunitetska pitanja konstatovao prestanak mandata trojici poslanika Nove demokratije Milunu Babiću, Miroslavu Stefanoviću i Jordanu Aleksiću.\nMiroslav Stefanović izjavio je agenciji Beta da je od poslanika Srpskog pokreta obnove saznao da je "juče podneo ostavku" i da su to isto navodno uradila još dva poslanika ND Milun Babić i Jordan Aleksić. Stefanović, koji je juče došao na sednicu jugoslovenskog parlamenta, dodao je da četvrti mandat koji je do sada pripadao ND, odnosno poslaniku Čedomiru Mirkoviću nije oduzet.\nIzbacivanje Nove demokratije iz Skupštine SRJ nikog nije iznenadilo s obzirom da je ovoj stranci i u Republičkoj skupštini prošlog meseca oduzeto pet poslaničkih mandata, uz obrazloženje da je ND napustila principe koalicionog dogovora sa SPS i JUL. ND je na ovo nedavno odgovorila podnošenjem zahteva jugoslovenskom parlamentu da se poslanici SPS i JUL isključe iz parlamenta uz obrazloženje da su prekršili programske ciljeve izborne koalicije SPS-JUL-ND.\n- Kažu da on nije podneo ostavku - rekao je Stefanović.\nČedomir Mirković postavljen je u četvrtak, 12. avgusta za saveznog ministra, a odmah posle toga je isključen iz ND.\nMiroslav Stefanović je još rekao da su poslanici ND pretpostavljali da će vladajuća partija "u njihovom dobrom starom boljševičkom običaju, napraviti takvu prevaru i falsifikat".\nOn je rekao da će se ND boriti za ono što joj pripada i najavio podnošenje tužbi i krivičnih prijava zbog oduzimanja mandata u Saveznoj skupštini.


Dobro upravljanje - Uloge i odnosi u opštini\nSkupština opštine, predsednik opštine, odbornici i opštinska administracija igraju veoma važnu ulogu u funkcionisanju opštine. Razumevanje njihovih uloga doprinosi poboljšanju procesa dobre uprave.\nU ovom delu osvrnućemo se detaljnije na uloge ovih aktera u lokalnoj upravi, njihove funkcije, cilj i njihove glavne odgovornosti.\nDobri odnosi koji počivaju na razumevanju i odvojenim ulogama, pomažu različitim elementima opštine da zajednički rade na delotvoran način. Ovaj deo govori o najvažnijim odnosima lokalne uprave, koji pomažu u podsticanju praksi dobrog upravljanja.\nmart 20, 2018 0 Kliknite ovde da biste pitali opštinu\nZakonski okvir daje pravo opštinama da ostvare domaću i međunarodnu međuopštinsku saradnju, ali bez prava obrazovanja drugog ili srednjeg nivoa.\napril 3, 2018 0 Kliknite ovde da biste pitali opštinu


Italijani zainteresovani za nastavak gradnje auto – puta Bar-Boljare\nUtorak, 16.07.2019 | 12:05\nNakon današnjeg sastanka ministra saobraćaja i pomorstva Osmana Nurkovića sa predstavnicima italijanske kompanije Pizzarotti, saopšteno je da je ta kompanija zainteresovana za nastavak gradnje auto – puta Bar-Boljare.\n“Nurković je goste upoznao sa trenutnim statusom aktivnosti u vezi sa realizacijom ostalih dionica projekta auto – puta Bar-Boljare, i izrazio svoje zadovoljstvo što je sve izraženije i interesovanje evropskih kompanija u vezi sa realizacijom najznačajnijeg crnogorskog infrastrukturnog projekta”, saopšteno je iz Ministarstva saobraćaja i pomorstva.\nPredstavnici italijanske kompanije Pizzarotti su istakli svoje bogato iskustvo sa realizacije projekata slične vrste, izražavajući nadu u buduću potencijalnu saradnju i sa Vladom Crne Gore kada je projekat auto – puta u pitanju.\n“Crna Gora posvećeno radi na unapređenju saobraćajne infrastrukture i pozvali smo sve potencijalno zainteresovane subjekte da ispolje svoje interesovanje i predlože svoje uslove i modele za realizaciju ostalih dionica auto – puta Bar – Boljare, na principima privatno-javnog partnerstva, na bazi najbolje međunarodne prakse, uz poštovanje principa jednakog tretmana, slobodne konkurencije i nediskriminacije. U toj utakmici neće biti povlašćenih igrača, a cijena i rokovi, te kvalitet rada, iskustvo i referentnost će biti jedine preporuke koje ćemo cijeniti kao Investitor, u transparentnom postupku izbora izvođača radova za nastavak izgradnje autoputa”, istakao je ministar Nurković na kraju sastanka.


PROF. dr Andrej Trampuža, virusolog iz Berlina naglasio da je jedini način da se od virusa korona zaštitimo, dok ne bude vakcine, taj da nosimo masku i da držimo socijalnu distancu.\nPREDSEDNIK Privredne komore Srbije i Komorskog investicionog foruma zapadnobalkanske šestorke Marko Čadež pozvao je danas vlade regiona, Evropsku uniju i sve organizacije uključene u proces izgradnje jedinstvenog ekonomskog prostora na bržu izgradnju zajedničkog tržišta, kako bi zajedno, u teškim vremenima za ekonomiju, podržali kompanije i poslovnoj zajednici olakšali privređivanje.\nDVE trudnice u Kliničkom centru u Nišu kod kojih je potvrđeno prisustvo virusa korona nalaze se u teškom opštem stanju, saznaju "Večernje novosti".\nGRANIČNA policija Bosne i Hercegovine obavlja granične provere u skladu sa Zakonom i odlukama Saveta ministara BiH.\nBROJ pozitivnih pacijena na korona virus u Gračanici i okolini je u porastu a prema rečima direktora kliničko bolničkog centra u Gračanici Bratislava Lazića na ovom području virus je potvrđen kod 24 osobe dok se rezultati očekuju za još 15 uzorkovanih pacijenata.\nMLADI IZLOŽENI KORONI: Svaka treća osoba u opasnosti od teške infekcije koronom, a ovo je mogući uzrok\nIAKO se tvrdi da su mladi ljudi manje podložni infekciji virusom korona, određeni faktori povećavaju rizik od zaraze u svim starosnim grupama.\nEpidemiološka situacija sa virusom korona otežava poslovanje mnogim preduzećima, a kako dodatni trošak sada imaju i izdatke za sredstva neophodna za poštovanje epidemioloških mera. Firme su dužne da radnicima obezbede maske, rukavice, neke obezbeđuju i gorivo za privatni prevoz, dezinfekciju radnog prostora, a poslodavci se žale da ih sve to dodatno košta.\nBEOGRAD JE POTENCIJALNA BOMBA: Kon - Bolje da uvedemo policijski čas\nPROGNOZA DO KRAJA LETA: Meteorolog Branko Bjelić objavio kakvo nas vreme čeka u avgustu\nNEVIĐENA GUŽVA ZA TESTIRANjE: Evo kako dr Kisić Tepavčević komentariše redove ispred Torlaka (VIDEO)\nZamenik direktora Instituta "Batut" Darija Kisić Tepavčević izjavila je danas da se u Torlaku radi testiranje na lični zahtev građana, mahom onih koji žele da putuju pa su im potrebni negativni PCR testovi.\nPAO DILER U LESKOVCU: Uhapšen sa pola kilograma heroina\nTRIDESETTROGODIŠNjI muškarac iz Jarsenova, u okolini Leskovca, uhapšen je zbog sumnje da je trgovao drogom.\nUŽAS U LESKOVCU: Napio se pa udario devojčicu na biciklu\nDEVOJČICA stara 12 godina iz Vučja zadobila je teške telesne povrede tokom vožnje bicikla na putu Vučje – Leskovac kada je na nju naletelo putničko vozilo kojim je upravljao, kako je kasnije ustanovljeno, pijani vozač.\n20:22 BOGOLjUB NESTAO ZA ČAS: Skliznuo sa dušeka u Bovansko jezero, brat nije mogao da mu pomogne\n20:13 NOVI INCIDENTI U BUDVI: Uhapšeni predsednik MZ Bečići Predrag Ivanović i Dragan Đurović\nPO NALOGU nadležnog tužioca danas su lišeni slobode predsednik MZ Bečići Predrag Ivanović i Dragan Đurović zbog postojanja osnovane sumnje da su počinili krivično delo napad na službeno lice u vršenju službene dužnosti.\n16:13 OBRT U IGOKEI: Apić prešao u Budućnost, menja ga Gagić\nNEVEROVATNA dešavanja u Laktašima\nOna je Jasmina, ima 65 godina i za njom se svi OKREĆU na ulici - evo njenog RECEPTA (VIDEO)\n53 NOVI UDAR NA SRBE: Američki kongres sprema rezoluciju za genocid u Srebrenici\n45 POSLEDNjI POZDRAV PRIJATELjU: Predsednik Vučić se emotivnim rečima oprostio od Saše Miloševića (FOTO)


Изјава заменика председника СПС Александра Антићa | Socijalistička partija Srbije\nIzjava zamenika predsednika SPS Aleksandra Antića Vesti\n“Krajnje je nepošteno i licemerno od predsednika Demokratske stranke Bojana Pajtića da u trenutku kada su svi kapaciteti i čitava energija Srbije usmereni ka otklanjanju posledica poplava i zbrinjavanju ugroženih, vodi predizbornu kampanju i pritom bez imalo stida optužuje Vladu Srbije za nešto što je moralo biti učinjeno kada je njegov DS bio na vlasti. Tačno je da je u borbi protiv poplava bolje i jeftinije delovati preventivno, nego sanirati posledice, ali o tome je Pajtić i njegovi iz DS-a trebalo da govore tokom dugih godina kada su bili na vlasti i kada gotovo ništa na preventivi nije učinjeno i zbog čega su, dobrim delom, poplave pre dve godine i ove sada bile ovako razorne.\nOva vlada je u prethodne dve godine uložila više od sto miliona evra u sanaciju kanala, u vodoprivredne objekte, u jačanje i gradnju infrastrukture i to uz svesrdnu pomoć i podršku Evropske unije, medjunarodnih finansijskih organizacija, zemalja širom sveta. Od svih njih Srbija je dobila samo reči pohvale i izraze poverenja, jer su uvereni da je svaki dolar i evro uložen u zaštitu stanovništva i privrede, a ne u privatne džepove što se dešavalo kada je DS bio na vlasti. Na sreću, Srbija je nepovratno ostavila iza sebe to vreme neodgovornosti i nebrige prema sopstvenom stanovništvu, ali i prema prijateljima u svetu. Vlada Srbije će i sada, kao i pre dve godine, pomoći ugroženom stanovništvu, u najkraćem roku otkloniće posledice poplava i nastaviće da ulaže u vodoprivredne objekte, jer tako rade odgovorni i ozbiljni ljudi, bez obzira na kritike onih koji nisu bili dorasli zadatku koji su im gradjani poverili”.


Dobijanje obaveštenja kad se članovima tima ažuriranje deljene datoteke - Office podrška\nDobijanje obaveštenja kad se članovima tima ažuriranje deljene datoteke\nPrimenjuje se na: Excel za Office 365 Word za Office 365 PowerPoint za Office 365 Excel 2016 Word 2016 PowerPoint 2016 Excel za iPad Word za iPad PowerPoint za iPad Excel za iPhone uređaj Word za iPhone PowerPoint za iPhone Word za Android tablete Excel za Android tablete PowerPoint za Android tablete Excel za Android telefone OneDrive PowerPoint za Android telefone Word za Android telefone Još... Manje\nAko delite dokument sa drugima za prikazivanje i uređivanje, to može biti korisno je znati kada su neke radnje na tu datoteku. Ne želite da imate neprestano prijaviti datoteku u nadi mogu da uočiti promene.\nPostoje tri različite vrste obaveštenja možete da odaberete da primate, hajde da se pogledamo svaku:\nU aplikaciji – možete da primate obaveštenja desno programa Word, PowerPoint ili Excel, kada ljudi koje ste podelili datoteku sa izvršite promene, uređivanja, komentare, itd.\nObaveštenje centar – kada vaš saradnici pokretanje da biste uredili datoteku, možete da primite obaveštenje u centru za Windows 10 radnju ili u centru za obaveštenja na mobilnom uređaju.\nE-pošte – možete da odaberete da obaveštenje putem e-pošte prilikom promene ili komentare uneo datoteku.\nHajde da pogledamo kako lako možete podešavanje i korišćenje ove obaveštenja.\nU aplikaciji Centar za obaveštenja E-pošta\nU aplikaciji iskustvo za obaveštenja koji prikazuje datoteka koje su promenjene i ko. Potpuno iskustvo mogu se razlikovati malo po aplikaciji i platformu.\nOffice 2016 ima koncept Aktivnosti okno za sve dokumente uskladištene u usluzi OneDrive ili SharePoint. Okna "aktivnost" prikazuje kada je sačuvana vaša datoteka i od koga. Da biste otvorili ga samo dugme aktivnost ka gornjem desnom uglu ekrana.\nAko delite slajdova u programu PowerPoint 2016 i drugim osobama napravite promene u datoteci bićete obavešteni sa mala traka koja vas obaveštava da ko ima izvršili promene u prezentaciji dok ste odsutni.\nAko vaša datoteka se skladišti u usluzi OneDrive, dobićete obaveštenja u centru za Windows 10 radnju ili na obaveštenje centra iOS ili Android, kad ljudi počnu da izvršite promene u datoteku.\nDa biste omogućili ovo trebalo bi da imate aplikaciju OneDrive instaliran i morate da budete prijavljeni. OneDrive aplikacija se instalira podrazumevano operativnom sistemu Windows 10 i pod pretpostavkom da se koju ste prijavljeni na Windows pomoću Microsoft Account, kao i većina osoba, ne morate da biste preduzeli neke korake da biste dobili ove obaveštenja.\nPotražite u starijim verzijama operativnog sistema Windows: OneDrive aplikacija za računare za Windows\nAko morate da instalirate aplikaciju OneDrive za iOS ili Android uređaju možete, besplatno preuzeti iz prodavnice aplikacija.\nUključivanje obaveštenja ili isključili za sve datoteke\nDa biste onemogućili obaveštenja za sve datoteke treba da idi u postavke za OneDrive aplikaciju.\nKliknite desnim tasterom miša na ikonu OneDrive (izgleda kao beli oblak) na sistemskoj traci programa na traci zadataka i izaberite stavku postavke. Na kartici postavke pronaći ćete u polju za potvrdu da biste omogućili ili onemogućili obaveštenja.\nDa biste onemogućili obaveštenja na Android uređaju, pokrenite aplikaciju OneDrive, dodirnite meni u gornjem levom uglu i dodirnite dugme informacija (izgleda kao „i” u krugu) u gornjem desnom uglu dijalogu koji se pojavljuje. Ekran koji se pojavljuje pružiće vam informacije o tome da nalog i opcije za pretvaranje uključili ili isključili obaveštenja za razne aktivnosti, kao što je kada neko deli sa vama, datoteke ili kada su uređivanje datoteke koje ste podelili sa njima.\nOmogućavanje ili onemogućavanje obaveštenja na iOS sledite ove korake:\nOtvorite Office aplikaciju kao što je Word ili Excel\nDodirnite dugme vaš profil. To je blizu gornjem levom uglu koja ima svoje inicijale u njemu\nNa dnu dijaloga koji se pojavljuje odaberite Prosleđena obaveštenja\nU ovom dijalogu možete da omogućite ili onemogućite slanje obaveštenja za ovu aplikaciju u potpunosti, ili da biste omogućili ili onemogućili pojedinačne vrste obaveštenja, kao što su objave proizvoda ili kada neko @Mentions koje. Imajte u vidu da su ove postavke obaveštenja pojedinačne aplikaciju. Pa možete odabrati da omogućite obaveštenja za Word, na primer, ali ne i za Excel. I to znači da ako želite obaveštenja u programu Word, Excel i PowerPoint moraćete da ih omogućite u svaku aplikaciju pojedinačno.\nUključivanje obaveštenja ili isključivanje za pojedinačne datoteke\nDa biste isključili ova obaveštenja, otvorite Veb pregledač i idite na https://onedrive.live.com. Idite u biblioteku dokumenata i pronađite datoteku koju želite da isključite obaveštenja za. Izaberite ga, a zatim kliknite na dugme informacije ka gornjem desnom uglu ekrana (ili kliknite desnim tasterom miša na datoteku i odaberite stavku detalja). Pored imena datoteke u gornjem desnom u oknu sa informacijama o ćete videti ikone obaveštenja koja izgleda kao zvono. Kliknite na tu ikonu da biste isključili obaveštenja za tu datoteku.\nOneDrive poslati ste poslali obaveštenja kada se promene deljenih datoteka podrazumevano. Ako želite da isključite koji idite na https://onedrive.live.com/options/NotificationOptions\nZa informacije o dobijanju poštom obaveštenja na dokumente uskladištene u sistemu SharePoint u članku Kreiranje obaveštenja za dobijanje obaveštenja kad se datoteka ili fascikla promene u sistemu SharePoint.\nOvaj članak je poslednji put ažurirana tako što ćete Ben 9 oktobar 2017 kao rezultat komentare. Da li vam je bilo korisno i posebno ako niste, koristite kontrole za povratne informacije ispod da biste nas obavestili kako da ga bolje.\nSaradnja na Word dokumente sa koautorstva u realnom vremenu\nrad zajedno na PowerPoint prezentacije


Sastanak Vučića i Putina : Odnosi dve zemlje će se razvijati u prijateljskom duhu | Gde Investirati\nSastanak Vučića i Putina : Odnosi dve zemlje će se razvijati u prijateljskom duhu\nPredsednik Rusije Vladimir Putin izjavio je danas, na sastanku sa premijerom Srbije Aleksandrom Vučićem u Moskvi, da se nada da će se odnosi dve zemlje pozitivno razvijati i u duhu prijateljstva, kao i do sada, “ma kako se razvijala politička situacija”, prenosi Sputnjik\nPutin je na sastanku sa Vučićem izrazio očekivanje da će predstojeći predsednički izbori u Srbiji proteći na najvišem nivou, uz želju za uspehom “akutelnim vlastima”.\nPredsednik Rusije je, kako prenosi Sputnjik, istakao da je zajedničkim naporima promenjena nabolje, makar i neznatno, situacija u trgovinsko-ekonomskoj sferi.\n“Prošle godine ostvaren je manji porast trgovinske razmene, pritom zahvaljujući naporima vaše vlade. Ti rezultati ostvareni su zahvaljujući rastu isporuka iz Srbije u Rusiju”, rekao je Putin i dodao da je najveći porast zabeležila isporuka poljoprivrednih proizvoda, negde oko 40 odsto.\nPredsednik Rusije rekao je da je sa Vučićem bilo reči i o regionalnoj situaciji, koja se, kako kaže, donekle zaoštrava.\nVučić je, govoreći na ruskom, zahvalio Putinu na podršci njegovoj lično i Ruske Federacije, teritorijalnom integritetu Srbije i izrazio uverenje da će biti moguće povećati trgovinsku razmenu dve zemlje.\nOn očekuje da će predsednik Rusije u najskorije vreme potpisati ukaz na osnovu kojeg bi rusko naoružanje stiglo u Srbiju.\n“Razgovarali smo i o vojno-tehničkoj saradnji. Putin je rekao da je lično odobrio sve ono o čemu sam razgovarao sa (ministrom odbrane) Sergejem Šojguom, vezano za 30 borbenih oklopnih vozila, 30 tenkova T-72 i šest MIG-ova 29. Ja posle današnjeg razgovora, u najhitnijem vremenu očekujem da predsednik potpiše ukaz što bi značilo da sve ono što smo dogovorili, konačno stiže u Srbiju”, rekao je Vučić novinarima iz Srbije.\nVučić nije precizirao kada bi to bilo, navodeći da je ostalo samo rešavanje tehničkih problema, to jest, da li će se avioni rasklapati, pa ponovo sklapati, ili će biti dobijena dozvola “jedne države za prelet”.\nNaveo je da je Putinu preneo da “Srbija čvrsto stoji na modelu vojne neutralnosti, koju mora da sačuva i da je to pitanje i slobode i nezavisnosti”. Putin je, prema njegovim rečima, to “u potpunosti podržao”.\nVučić je uoči posete Moskvi najavio da će s Putinom razgovarati o ekonomskoj, vojno-tehničkoj i saradnji u namenskoj industriji, kao i o saradnji u oblasti turizma. On je kazao da će sa Putinom razgovarati “u četiri oka”, a da će delegacija Srbije, održati zaseban sastanak s predstavnicima Vlade Rusije.\nPremijer je poslednji put bio u Moskvi, u nezvaničnoj poseti, krajem prošle godine, kada je razgovarao s ministrom odbrane Sergejem Šojguom, i potom izjavio da je dogovorena isporuka šest aviona tipa “MIG-29”, 30 tenkova i drugih oklopnih vozila.\nPrevious Cena zlata na najvišem nivou u mesec dana\nNext Evro ojačao nakon poruka iz ECB da se tržišta pripreme za promenu politike\nTags bilateralna saradnjaRusijaSrbija\nDelegacije Srbije i BiH u dvodnevnoj poseti Saudijskoj Arabiji\nDržavno-privredne delegacije Srbije i Bosne i Hercegovine počinju danas dvodnevnu posetu Saudijskoj Arabiji tokom koje će razgovarati sa zvaničnicima te zemlje i učestvovati na poslovnom forumu srpskih i saudijskih kompanija.\nSaša Janković formira pokret\nPredsednički kandidat Saša Janković izjavio je danas da će narednih dana formirati pokret u kome će biti stranke, organizacije i pojedinci koju su podržali njegovu kandidaturu.\nRasim Ljajić najavio kandidaturu za predsednika\nPredsednik Socijaldemokratske partije Srbije (SDPS) Rasim Ljajić izjavio je da će se kandidovati na narednim predsedničkim izborima.


Lažno uvećavaju posetu zbog donacija - Biznis i Finansije\nHome\tVestiPolitika i društvo\tLažno uvećavaju posetu zbog donacija\nLažno uvećavaju posetu zbog donacija\nby bifadmin 27. avgusta 2013.\nFilmski producenti u Španiji počeli su da deluju iz čistog očajanja i da kupuju karte za sopstvene filmove kako bi veštački povećali njihovu gledanost i profit i tako lakše dobili neku od državnih donacija.\nRezovi u oblasti kulture u Španiji su naterali neke filmske radnike da lažno uvećavaju posetu svojim filmovima. Reditelj i producent Hose Luis Garsi je dobio Oskara za najbolji strani film 1982. godine, ali njegovo novo delo “Madridski dani Holmsa i Votsona” nije naišlo na pozitvne reakcije publike. Posećenost projekcijama je stabilno opadala sve do psolednjeg vikenda kada je skočila za čak 5.300%. Ovu anomaliju su odmah primetili statističari u filmskoj industriji. Prema njima, to je samo najnoviji primer u zloupotrebama španskog sistema subvencija. Međutim, Fedisine, špansko udruženje filmskih distributera, kaže da nema opipljivih dokaza da se bilo kakva zloupotreba desila a reditelj Garsi nije bio dostupan za intervju, prenosi sajt neurope.\nDržavno sufinansiranje filmske industrije prepolovljeno je od 2008. godine sa budžetom od 39 miliona evra za ovu godinu, a jedan od najvećih distributera u zemlji, kojio je raspolagao sa preko 200 bioskopskih dvorana, Alta Films, prestao je da radi početkom godine.\n61 osoba na listi vatikanskih perača para\nSrbija i industrijski razvoj: Domaća jeftina radna snaga i evropski roboti


Svetska banka: Zbog rata u Ukrajini u Srbiji zabrinjava energetska zavisnost\nBeta 16. aprila 2022. 11:20\nZvaničnica Svetske banke zadužena za Evropu i Centralnu Aziju Asli Demirguč Kunt ocenila je danas da će posledice rata u Ukrajini izazvati ekonomsku katastrofu u Ukrajinu i Rusiji, a uticaće na Zapadni Balkan, dok u Srbiji najviše zabrinjava energetska zavisnost.\n„Najveća briga je očigledno energetska zavisnost. Srbija se u potpunosti oslanja na Rusiju u snabdevanju prirodnim gasom. Medjutim, u Srbiji postoje skladišni kapaciteti i to bi trebalo da pomogne u ublažavanju posledica usporavanja protoka gasa“, rekla je ona za Glas Amerike (Voice of America – VoA)\n„Dugoročno gledano, postoje i drugi izazovi s kojima se srpska privreda suočava da bi promovisala brži rast. To se odnosi na potencijalne zastoje u privatnim investicijama. Neke od tih zabrinutosti povezane su sa pogoršanjem uprave, nedostatkom infrastrukture, obrazovnim sektorom koji treba reformisati jer postoje neuskladjenosti u onome što se predaje i potrebama na tržištu rada“, ocenila je zvaničnica Svetske banke.\nOna je rekla da ukoliko se rast cena energenata odrazi na energetske tarife za domaćinstva, što bi nesrazmerno pogodilo siromašne, predvidja se da će inflacija dostići oko sedam odsto u 2022. godini, što je porast u odnosu na četiri odsto 2021.\nAsli Demirguč Kunt je dodala da je rizik povezan sa onim što se dešava sa uvozom iz Rusije.\n„Ako bude postojala potpuna zabrana, očigledno bismo mogli da vidimo brže skokove cena energije što bi zatim dovelo do rasta inflacije“, smatra zvaničnica.\nPrema njenim rečima, procenjuje se da će rast inflacije u Srbiji u 2022. godini biti 3,2 odsto, što je manje od polovine tempa rasta 2021, a rat i sankcije će se preliti na privredu kroz izvoz, direktne strane investicije, doznake i prihode od turizma.\nOna je dodala da je njena procena zasnovana „na pretpostavci da će se rat u Ukrajini nastaviti u bliskoj budućnosti, da će sankcije protiv Rusije ostati na snazi“.


Đurić: Razgovor, ali za stolom gde Srbija dobija\nM. D. 22. januara 2016. 09:17\n„Nema dileme da stvari treba da se rešavaju razgovorom i dijalogom, ali za stolom na kojem nešto čeka i Srbiju, a ne za stolom za kojim se samo Srbiji ispostavljaju obaveze,“ izjavio je danas direktor Kancelarije za Kosovo i Metohiju Marko Đurić.\nĐurić je za RTS rekao da presuda lideru Građanskih inicijativa SDP Oliveru Ivanoviću ne treba da bude posmatrana izlovano od ostalih dešavanja, gde se ne sprovode ključni elementi Briselskog sporazuma, a naročito sporazum o Zajednici srpskih opština.\n„Priština okleva, ne dobija čini se dovoljno podsticaja sa strane. Došao je trenutak da mi našu politiku razmotrimo i prilagodimo ponašanjem drugih. Nema dileme da stvari treba da se rešavaju ragovorom i dijalogom, ali za stolom na kojem nešto čeka i Srbiju, a ne za stolom za kojim se samo Srbiji ispostavljaju obaveze“, rekao je Đurić.\nNapomenuo je da su Vlada Srbije i premijer Aleksandar Vučić učinili apsolutni maksimum u normalizaciji odnosa sa Prištinom, a sve što sa druge strane dobijaju jesu negativni politički signali i neka vrsta javnog izvrgavanja obaveza.\n„Mi ćemo u okviru vlade narednih dana tražiti odgovor na pitanje šta je za Srbiju najbolje dalje. Srbija ostaje posvećena onome što je sa naše strane obaveza iz dijaloga, ali nemojte da očekujete da će Srbija ijednog trenutka da odustane ili da bude pokolebana kada je reč o onome što nama pripada, što smo dobili“, rekao je Đurić.\nĐurić je istakao i da delegacija Beograda i na tehničkom nivou i kada je predvodi premijer Vučić „do kraja zastupa interese Srbije i sprovođenje dela sporazuma koji su u srpskom interesu“.\nUpitan kada će Beograd sve to predočiti Briselu, Đurić je rekao da se premijer Vučić već juče sastao sa visokom predsetavnicom EU Frederikom Mogerini i da će se u narednim danima nastaviti pritisak.\nPovodom presude Ivanoviću, Đurić je rekao da treba reći da „ima nešto trulo u kosovskom pravosuđu“, te upitao da li bi takva presuda postojala da je u sudu rađeno po zakonu, pravu i pravdi i da su naše sudije učestvovale u tom postupku, budući da Briselski sporazum, pored ostalog, podrazumeva formiranje suda na severu Kosova sa srpskom većinom.


Poziv za medije - Sokobanja, decembar 2013\nPoziv za medije - Vranje, decembar 2013\nBeograd seminar - Saopštenje za medije\nPančevo seminar - Saopštenje za medije\nSaopštenje za socijalno preduzetništvo u Vranju\nVranje Seminar - Saopštenje za medije\nSokobanja Seminar - Saopštenje za medije\nPress - Mediji\nPreuzimanje slika za štampu.\nPreuzmite video o takmičenju.\nPozivamo Vas da 17. maja 2013. godine prisustvujete RECIPLET radionici u specijalnoj školi za osnovno i srednje obrazovanje ‚‚Vule Antić‚‚ u Vranju u ulici Radnih brigada 2 u trajanju od 11:00 do 14:00 časova.\n“RECIPLET” takmičarske kreativne radionice za đake redovnih i specijalnih škola Radionice su osmišljene u cilju razvoja kreativnih i motoričkih sposobnosti dece redovnih i specijalnih škola, kroz proces izrade rešenja za reciklažnu inteligentnu mobilnu sculpturu-igračku (incredible recycling machine) za školsko dvorište. Skulpturaigračka će kao trajna vrednost ostati u pobedničkoj školi jedne od opština i za generacije koje dolaze.\nRadionce su organizovane i u Beogradu, Sokobanji i Pančevu u kojima je uključeno 50 škola iz ovih opština i gradova Srbije.\nPozivamo Vas da 15. maja 2013. godine prisustvujete RECIPLET radionici u srednjoj školi ‚‚Branislav Nušić‚‚ u Sokobanji u ulici Mitropolita Mihaila 5 u trajanju od 12:00 do 15:00 časova.\n“RECIPLET” takmičarske kreativne radionice za đake redovnih i specijalnih škola. Radionice su osmišljene u cilju razvoja kreativnih i motoričkih sposobnosti dece redovnih i specijalnih škola, kroz proces izrade rešenja za reciklažnu inteligentnu mobilnu sculpturu-igračku (incredible recycling machine) za školsko dvorište. Skulpturaigračka će kao trajna vrednost ostati u pobedničkoj školi jedne od opština i za generacije koje dolaze.\nRadionce se organizuju i 16. i 17. maja u Pančevu, i Vranju u kojima je pored beogradskih osnovnih škola uključeno i još 50 škola iz ovih opština i gradova Srbije. Projekat se sprovodi sredstvima SENSE programa koji realizuje Regionalni centar za životnu sredinu. Program finansira švedska međunarodna agencija za razvoj i saradnju (SIDA) u organizaciji udruženja Oktopus, MODUS i CDOP uz podršku švedske ambasade, i pridruženu partnersku podršku opštine Vračar i Sokobanja, grada Vranja i Pančeva i instituta ’’Mihailo Pupin’’ i Metropolitan univerziteta iz Beograda.\nKontakt: Biba Vicković direktor projekta 063/231 702 Danijela Jevtic PR projekta 065/206 9066\nPozivamo Vas da 16. maja 2013. godine prisustvujete RECIPLET radionici u specijalnoj skoli ‘’Mara Mandić‚‚ u Pančevu u ulici Cara Dušana 34, u trajanju od 09:00 do 12:00 časova. “RECIPLET” takmičarske kreativne radionice za đake redovnih i specijalnih škola\nRadionice su osmišljene u cilju razvoja kreativnih i motoričkih sposobnosti dece redovnih i specijalnih škola, kroz proces izrade rešenja za reciklažnu inteligentnu mobilnu sculpturu-igračku (incredible recycling machine) za školsko dvorište. Skulptura-igračka će kao trajna vrednost ostati u pobedničkoj školi jedne od opština i za generacije koje dolaze.\nRadionica se organizuje i 17. maja u Vranju u kojoj je pored beogradskih osnovnih škola uključeno i još škola iz opština Sokobanja i Pančevo, ukupno 50. Projekat se sprovodi sredstvima SENSE programa koji realizuje Regionalni centar za životnu sredinu. Program finansira Švedska međunarodna agencija za razvoj i saradnju (SIDA) u organizaciji udruženja Oktopus, MODUS i CDOP uz podršku Švedske ambasade, i pridruženu partnersku podršku opštine Vračar i Sokobanja, grada Vranja i Pančeva i instituta ’’Mihailo Pupin’’ i Metropolitan univerziteta iz Beograda.\nPozivamo Vas da 10. Maja 2013. godine prisustvujete RECIPLET radionici u specijalnoj školi ‚‚Dušan Dugalić‚‚ na Vračaru u ulici Đerdapska 19 u trajanju od 09:00 do 12:00 časova.\n“RECIPLET” takmičarske kreativne radionice za đake redovnih i specijalnih škola.\nRadionce se organizuju 15. 16. i 17. maja Sokobanji, Pančevu, i Vranju u kojima je pored Beogradskih osnovnih škola uključeno i još 50 škola iz ovih opština i gradova Srbije.\nKontakt: BibaVicković direktor projekta 063/231 702 Danijela Jevtić PR projekta 065/ 206 9066


POČELA IZGRADNJA AUTO-PUTA I BRZE SAOBRAĆAJNICE RUMA-ŠABAC-LOZNICA | Lotel Media Group\nHome›VESTI›POČELA IZGRADNJA AUTO-PUTA I BRZE SAOBRAĆAJNICE RUMA-ŠABAC-LOZNICA\nPOČELA IZGRADNJA AUTO-PUTA I BRZE SAOBRAĆAJNICE RUMA-ŠABAC-LOZNICA\nUz prisustvo predsednika Srbije Aleksandra Vučića, kod Šapca obeležen početak radova na izgradnji auto-puta Ruma-Šabac i brzog puta Šabac-Loznica koje će spajati novi most na reci Savi. Gradnju realizuje azerbejdžanska kompanija „Azvirt“, a rok za završetak radova biće tri i po godine.\nLOZNICA (6. decembar 2019) – Izgradnja auto-puta i brze saobraćajnice Ruma-Šabac-Loznica, ukupne dužine 77 kilometara, počela je kod Šapca gde je predsednik Srbije Aleksandar Vučić najavio da će ta saobraćajnica biti izuzetnog kvaliteta, da će radovi biti završeni u roku, te da će to doprineti povezivanju Zapadne Srbije sa Koridorom 10, Vojvodinom i regionom, ali i privlačenju stranih investitora u Srem, Mačvu i Podrinje.\nProjekat realizuje azerbejdžanska kompanija „Azvirt“, a podeljen je na tri deonice od kojih će prva biti izgradnja auto-puta Ruma-Šabac dužine 21,14 kilometara, druga most preko reke Save dužine 1327 metara i treća brza saobraćajnica Šabac-Loznica u dužini od 54,58 kilometara, a rok za završetak radova biće tri i po godine.\nPredsednik Vučić je juče (četvrtak 5. decembar) na obeležavanju početka radova rekao da je nešto ranije tog dana potpisan i komercijalni ugovor za izgradnju Moravskog koridora.\n„To govori o tome koliko se Srbija menja, koliko napreduje, koliko smo uspeli sebe da promenimo u prethodnom periodu, da više verujemo u sopstvene mogućnosti, da znamo koliko možemo i koliko smo uspeli da uredimo javne finansije“, naveo je predsednik i istakao da je izuzetno ponosan na Srbiju.\nKako je naglasio, pre pet godina državno rukovodstvo je imalo dva puta pred sobom: prvi uobičajeno lak koji se svodio na vladavinu i nezainteresovanost da se uradi nešto za zemlju i ljude koji žive u njoj i drugi kojim u Srbiji niko nije krenuo, a koji je on izabrao.\n„Izabrali smo da radimo, teži put za koji je potrebno mnogo znoja, odricanja, truda i ozbiljne, svakodnevne posvećenosti, da se borimo za zemlju kako bi bila uspešnija, a narod zadovoljniji. Da to nismo uradili danas ne bismo stajali ovde“, poručio je Vučić.\nZahvalio se predsedniku Azerbejdžana Ilhamu Alijevu na svemu što čini za zajedništvo i prijateljstvo sa Srbijom i istakao da je kao potpredsednik Vlade Srbije prve probleme rešavao sa azerbejdžanskom kompanijom „Azvirt“.\nLjudima u Sremu, Mačvi, Rumi, Šapcu i Loznici poručio je da će u predviđenom roku imati auto-put i brzu saobraćajnicu vrhunskog kvaliteta koja će ih povezati sa Beogradom i drugim delovima Srbije što će istovremeno značiti i više investitora.\n„Doveli smo „Jazaki“ u Šabac, „Mint“ i „Adient“ u Loznicu, pet fabrika u Rumu, ali to nije dovoljno i hoćemo mnogo više. Ova saobraćajnica je ozbiljan dolazak do Podrinja i Rađevine i značiće sat vremena putovanja od Beograda do Drine“, rekao je Vučić.\nObeležavanju početka radova na izgradnji auto-puta i brze saobraćajnice Ruma-Šabac-Loznica prisustvovali su i potpredsednica Vlade Srbije i ministarka građevinarstva, saobraćaja i infrastrukture Zorana Mihajlović, zamenik predsednika kompanije „Azvirt“ Karaman Ahmedov i ambasador Republike Azerbejdžan u Srbiji Eldar Hasanov.\nZamenik predsednika kompanije „Azvirt“ Ahmedov rekao je da će radovi na projektu izgradnje auto-puta i brze saobraćajnice biti arterija regionalne ekonomije koja će poboljšati neophodnu regionalnu integraciju, osigurati bolji život stanovnika regiona i podstaći razvoj privrednog sektora.\nPohvalio je Vladu Srbije koja daje značaj izgradnji i infrastrukturi i ocenio da razvoj infrastrukture u svim zemljama igra važnu ulogu za ekonomski rast i stabilnost, a da će kompanija kao i do sada nastaviti da sarađuje sa srpskim partnerima, institucijama i kolegama i završiti sve pomenute radove u roku.\nAmbasador Azerbejdžana u Srbiji Eldar Hasanov čestitao je početak radova na izgradnji saobraćajnice i mosta preko Save i istakao da je otvorena realizacija tog projekta, u skladu sa postojećim strateškim partnerstvom između Azerbejdžana i Srbije, jasan primer uspešnog razvoja sveobuhvatne saradnje između te dve zemlje.\n„Siguran sam da će izgradnja ovog puta uz učešće poznate i iskusne kompanije „Azvirt“ biti završena blagovremeno i sa visokim kvalitetom udovoljavajući svim savremenim standardima. Očevidac sam da su se za poslednjih nekoliko godina realizovani važni i veliki projekti koji koriste srpskom narodu“, istakao je Hasanov.\nIzgradnjom nove saobraćajnice biće spojeni Sremski i Mačvanski okrug i rešeni višegodišnji problemi stanovništva, ali i zahtevi privrede tog kraja.\nAuto-put će se graditi od Rume do leve obale Save i sela Klenak, dok će sa desne obale Save biti sagrađena brza saobraćajnica, a obe će spajati novi most na Savi.\nProcenjena vrednost projekta je 467 miliona evra.


EBRD: 20 miliona evra za projekte ublažavanja posledica klimatskih promena u Srbiji - Finansiranje | Agroklub.rs\nEBRD: 20 miliona evra za projekte ublažavanja posledica klimatskih promena u Srbiji\nEvropska banka za obnovu i razvoj ili EBRD saopštila je da je njena saradnja sa Fondom za zelenu klimu i vladom Luksemburga dovela do podrške malim i srednjim preduzećima u Srbiji.\nEvropska banka za obnovu i razvoj ili EBRD će u okviru saradnje sa Fondom za zelenu klimu i vladom Luksemburga izdvojiti 20 miliona evra preko UniCredit Leasinga Srbija Doo za projekte ublažavanja posledica klimatskih promena i otpornost na njih.\nLokalna finansijska kuća je prva u svom sektoru u zemlji ušla u liniju lizinga za finansiranje zelene ekonomije (Green Economy Financing Facility - GEFF Leasing). Firme iz kategorije poznate po akronimu MSP na raspolaganju imaju sredstva za investicije u tehnologiju velike efikasnosti u korišćenju energije, vode i zemljišta.\nGEFF se sprovodi kroz mrežu od više od 140 lokalnih finansijskih institucija u preko 26 zemalja i do sada je zabeleženo više od 130.000 klijenata. EBRD je do sada putem ovog programa plasirao skoro 4,2 milijarde evra. Ti projekti su doveli do godišnjeg smanjenja emisije ugljen-dioksida za preko sedam miliona tona, tvrdi međunarodna finansijska institucija, preneo je Balkan Green Energy News.\nEvropska banka za obnovu i razvoj Fond za zelenu klimu Luksemburg Zaštita životne sredine Projekti


Naslovna / Vesti / Zdravlje\nVesti iz kategorije „Zdravlje“\nmart 13, 2018\tVesti, Vojvodina, Zdravlje 0\nIako se najčešće povezuje sa zdravljem kostiju, kalcijum nam je potreban i iz brojnih drugih razloga – zbog normalne funkcije mišića i nervnog sistema, zbog regulacije srčanog ritma i krvnog pritiska, hormona i uravnotežavanja želudačne kiseline. S obzirom na to da organizam ne može da ga proizvede sam, potrebno je …\nVećina građana smatra da je za efikasno lečenje potrebna veza i „neformalno“ plaćanje\nmart 10, 2018\tVesti, Vojvodina, Zdravlje 0\nPrema novim istraživanja, trećina građana smatra da je sistem zdravstvene zaštite neefikasan, a s druge strane, isti broj građana je suprotnog stava. Istraživanje koje su sproveli USAID, Evropski pokret u Srbiji i Centar evropske politike u okviru projekta „Partnerstvom do dobre javne uprave“, pokazuje da se većina građana Srbije leči …\nDijana Bokan Vlahović glavna medicinska sestra Doma zdravlja odgovara na pritužbe sugrađana!\nmart 9, 2018\tVesti, Zdravlje 7\nBAČKA PALANKA: Preko 350 zaposlenih u Domu zdravlja „Dr Mladen Stojanović“ brine o zdravlju preko 55.000 stanovnika bačkopalanačke opštine, a za minule dve nedelje dva puta su u javnosti prozivani, kako kažu, ni krivi ni dužni. Prvo je Ministarstvo zdravlja svrstalo ovdašnju zdravstvenu ustanovu među 14 neažurnih ustanova u Srbiji, …\nmart 7, 2018\tVesti, Zdravlje 1\nPredstoji vakcinacija hiljadu dece u Palanci\njanuar 23, 2018\tVesti, Zdravlje 0\nBAČKA PALANKA: Po saopštenju za javnost Doma zadravlja u Bačkoj Palanci, odnosno epidemiologa dr Mirjane Valan, u ovoj opštini, do sada, nije registrovana nijedna osoba obolela od malih boginja, a nije bilo ni sumnji na ovo oboljenje. Doduše, jedna osoba je bila pod zdravstvenim nadzorom zbog kontakta sa obolelom osobom. …\nNova obavezna vakcina ipak od januara\ndecembar 11, 2017\tVesti, Vojvodina, Zdravlje 0\nSve bebe koje na svet dođu od prvog januara naredne godine, primaće novu vakcinu, koja će biti besplatna za roditelje, a uvrštena je u novi kalendar obavezne imunizacije. Ta vakcina štitiće najmlađe od infekcija koje su prouzrokovane bakterijom streptokokus pneumonija, a koje predstavljaju vodeći uzrok smrtnosti dece do pet godina …


Prvi aktuelni američki predsednik u večernjem tok-šou programu\nPrvi put otkako je preuzeo funkciju, predsednik Barak Obama obišao je Kaliforniju, koja se ubraja u jednu od država najteže pogođenih trenutnom ekonomskom recesijom. Posetu je završio juče, pojavljivanjem ma TV mreži NBC u večernjem šou Džeja Lenoa, što je ujedno prvi put da aktuelni predsednik gostuje u takvoj vrsti zabavne emisije.\nAmerički predsednik Barak Obama završio je svoju turneju po Kaliforniji gde je išao da predstavi ekonomske planove za koje misli da će najzad pokrenuti ekonomiju. Predsednik je govorio o obrazovanju i “zelenim” poslovima, a dvodnevnu posetu je završio gostovanjem u šou Džeja Lenoa na TV mreži NBC. Od laganijih tema, razgovor je vrlo brzo prešao na najnovi finansijski skandal u osiguravajućoj kompaniji AIG.\n“Svi ti ugovori su bili sastavljeni mnogo pre nego što sam ja postao predsednik, ali ja sam taj koji je odgovoran za rešenje problema”, rekao je Obama.\nZa to vreme u Vašingtonu, Kongres SAD je pokušao da povrati deo novčanih bonusa koji su podeljeni direktorima AIG-a i tako ublaži gnev miliona Amerikanaca. Predstavnički dom je velikom većinom – 328 za i 93 protiv - glasao za predlog zakona da se na novčani bonus svih zaposlenih koji zarađuju preko 250 hiljada dolara godišnje i koji rade u kompanijama kojima je dodeljena federalna pomoć, oporezuje na 90 odsto.\nČlanovi obe partije su kritikovali Sekretara za finansije, Timotija Gajtnera koji je gostujući na TV mreži CNN priznao da su za rupu u zakonu koju su direktori iskoristili da bi sebi dodelili velike novčane bonuse, odgovorni zaposleni u njegovom ministarstvu. Naime, odredbom koja je dodata na prošlomesečni federalni stimulativni plan ugovori zaposlenih koji su potpisani prošle godine izuzeti su od novih ograničenja na primanja.\n“Izrazili smo zabrinutost oko ove konkretne verzije, jer smo želeli da budemo sigurni da će biti dovoljno jaka da odoli pravnim sporovima”, rekao je Gajtner.\nOgorčenje oko isplaćenih novčanih bonusa je bilo jedinstveno, ali su republikanci i demokrate ubrzo počeli da krive jedni druge za trenutnu situaciju sa AIG.\n“Demokrate u Kongresu i administracija su dozvolili ove bonuse”, rekao je Majk Pens, republikanski kongresmen iz Indijane, dok mu je demokrata Nensi Pelosi, predsednica Predstavničkog doma odgovorila:\n“Kompenzacije direktora su bili potpuno zaštićene za vreme Bušove administracije, tako da mi sada čistimo iza njih”.\nNačin na koji će firme ubuduće trošiti novac od pomoći koju im je dodelila federalna vlada je na vrhu liste prioriteta predsednika Obame, koji će danas o teme treba da razgovara sa guvernerima nekoliko saveznih država.


SRBIJA PRED VELIKOM ODLUKOM\nU centru pažnje domaćih stratega je ruska letelica „mig 35“, ali ne isključuje se ni da se bezbednost vazdušnog prostora, prvi put u istoriji naše vojske, dugoročno obezbedi avionom iz ruske familije „suhoj“.\nDa bi ovaj ruski proizvođač mogao da uđe u srpsko Ratno vazduhoplovstvo, već se spekuliše i u domenu bombarderske avijacije, gde se avion „su-25“ nameće kao naslednik domaćeg jurišnika „orao“. U jeku analiza o novom jurišniku Vojske Srbije, međutim, ispod radara prolazi osmišljavanje srednjoročne strategije razvoja i lovačke avijacije.\nIsporukom četiri aparata iz Belorusije, Vojska Srbije će već za mesec-dva kompletirati eskadrilu od 14 „migova 29“, koja je preporodila domaću lovačku avijaciju. Ove letelice, uprkos remontu i modernizaciji, nabavljene su, ipak, samo kao prelazno rešenje do definitivne nabavke savremenog višenamenskog aviona za Vojsku Srbije. Plan je da one budu u službi najdalje do 2031, do kada bi trebalo da bude izabran novi avion i ugovorena nabavka.\nKao budućeg lovca Vojske Srbije poznavaoci vojne tehnike vide „su-30“, koji je ne samo vrhunski avion nove generacije nego i odlična platforma za dalju nadgradnju još savremenijim uređajima i naoružanjem. U sledećoj fazi opremanja ovaj tip „suhoja“ biće konkurent takođe ruskom vazduhoplovu „mig 35“, koji mnogi vide kao logičnog naslednika postojećih „dvadesetdevetki“ u našem Ratnom vazduhoplovstvu.\nAnaliza o budućem lovcu Ratnog vazduhoplovstva, koji bi stupio na domaću scenu za desetak godina, poklapa se za izradom novog plana opremanja Vojske Srbije do 2030. godine, na kome trenutno rade stručnjaci Ministarstva odbrane i Generalštaba. U okviru ovog posla već je urađeno više analiza i scenarija ugroženosti Srbije, koji su predstavljeni državnom vrhu. Na bazi ovih analiza već do kraja godine predsednik Republike će odboriti nacrt, a Vlada usvojiti Strategijski pregled odbrane – temeljni dokument za razvoj VS tokom naredne decenije.\n– Školsko-borbeni i jurišni avioni „supergaleb G-4“ i „orao“, uprkos modernizacijama, imaju svoj limit i vreme je da se planira nabavka naslednika – kaže Miloradović, i napominje da se planira nabavka letelice čije se sposobnosti nalaze između postojećih sposobnosti jurišne i lovačke avijacije.\nMiloradović kaže da se letelice koje bi mogle da pojačaju Ratno vazduhoplovstvo proizvode „na Zapadu, Istoku kao i na Dalekom istoku“, ali i da Srbija može da kupi višenamenski avion čija je cena i dva puta niža nego borbeni avion četvrte generacije.\nKao vojno neutralna zemlja, Srbija mora da drži korak sa državama regiona, koje se uzbrzano naoružavaju i opremaju. To se pre svega odnosi na članice NATO, koje, pritisnute zvaničnom politikom Alijanse, htele – ne htele moraju da izdvajaju sredstva za oružane snage.\n– Vojni budžeti NATO država u regionu od 2018. do danas povećani su oko 30 odsto. Izdvajanja u okviru njih za kupovinu novog naoružanja i opreme povećana su neverovatnih 2,5 puta. Uz to, veliki je priliv doniranih sredstva i naoružanja, što sve zajedno traži i studioznu i pravovremenu reakciju naše zemlje – kažu u Ministarstvu odbrane.\nTo jeste pravo rešenje. To mi je uvek bilo prvo na pameti. Jedino što će onda mnoge gospodže ostati bez šopinga u Milanu, Parizu ili Londonu, za šta me zabole.


Obnavljaju zgradu Stare škole u Virju - Podravski\nObnavljaju zgradu Stare škole u Virju\nU tijeku je obnova zgrade Stare škole u Virju. Zgradu koja je zaštićeni spomenik kulture načeo je zub vremena, a prva faza obnove obuhvaća postavljanje armirano-betonske podloge na katu. Radovi su vrijedni 600.000 kuna, od čega je 300.000 osiguralo Ministarstvo kulture, a preostalih 300.000 će biti izdvojeno iz općinskog proračuna. Tom investicijom je predviđeno i saniranje pukotina u zidovima.\n– Radovi će završiti do kraja veljače, a u ovoj godini u planu je i obnova krovišta. Prema prvim procjenama obnova krovišta će koštati 1,2 milijuna kuna, a i za tu investiciju planiramo povući sredstva iz državnog proračuna – kaže Mirko Perok, načelnik Općine Virje.


Udruženje novinara RS osudilo izjavu poslanice Sanje Vulić | MONDOBA\nUdruzenje novinara RS osudilo izjavu poslanice Sanje Vulic\n1. June, 07:01\nUdruženje novinara RS osudilo izjavu poslanice Sanje Vulić 0 Podijeli Podijeli na facebook Podijeli na twitter Podijeli na viber Pošalji na mail\n23.05.2020. / 17:17 17:20\nUdruženje novinara RS osudilo izjavu poslanice Sanje Vulić\nAutor mondo.ba 23.05.2020. / 17:17 17:20\nSaopštenje UNRS prenosimo u cjelosti.\nUdruženje novinara Republike Srpske osuđuje izjavu poslanika Saveza nezavisnih sodijaldemokrata u Parlamentu Bosne i Hercegovine Sanje Vulić kojom je na ponižavajući način aludirala na niske plate medijskih radnika.\nGospođicu Vulić podsjećamo da je ovakva izjava i bahato ponašanje od izabranog predstavnika sramno u bilo kojem trenutku, za bilo koje zanimanje, a pogotovo u periodu krize u kojoj nemali broj naših kolega strahuje da će ostati i bez ovako mizerno plaćenog posla, bez kojeg političari kao ona ne bi mogli doći do birača.\nKrajnje je nedopustivo, takođe, što predsjednik SNSD-a i srpski član Predsjedništva BiH Milorad Dodik, uprkos negodovanju Udruženja novinara Republike Srpske i dalje Radio-televiziju BN naziva "izdajničkim medijem". Nedvosmisleno osuđujemo i to što novinarski rad naše koleginice sa N1 televizije isti stavlja u kontekst političkog angažmana njenog najbližeg srodnika.\nNe možemo ni zamisliti težu uvredu za radnike Radio-televizije Republike Srpske i Alternativne televizije od riječi poslanika Srpske demokratske stranke u Narodnoj skupštini Republike Srpske Milana Tubina, da su ove medijske kuće, kako je pred kamerama rekao, fašističke.\nNiko nema pravo da se ovako odnosi prema novinarima bilo koje kuće, jer među prozvanima na ovaj način je velik broj potomaka žrtava Nezavisne Države Hrvatske i njenog ustaškog režima.\nOd pomenutih političara očekujemo izvinjenje zbog ovih izjava, a od njihovih stranaka da osude riječi i postupke svojih kolega. Pozivamo ih da svojim djelovanjem u institucijama stvore ambijent za nesmetan rad i veće plate medijskih radnika u Republici Srpskoj.\nSanja Vulić Udruženje novinara Republike Srpske


Ministrica Ankica Gudeljević razgovarala sa direktorom Ureda SZO u BiH Viktorom Olsavszkim-Pravovremena razmjena informacija ključna za prevenciju korona virusa\nMinistrica Ankica Gudeljević razgovarala sa direkt...\nMinistrica civilnih poslova Bosne i Hercegovine Ankica Gudeljević razgovarala je u Sarajevu sa direktorom Ureda Svjetske zdravstvene organizacije u BiH Viktorom Olsavszkim.\nOlsavszki je informirao ministricu o mjerama pripravnosti i operativne spremnosti koje su eksperti Svjetske zdravstvene organizacije izradili na osnovu iskustava i analiza, a čija se primjena preporučuje i u slučaju pojave novog korona virusa. Naglasio je da smatra da je Bosna i Hercegovina pripremljena za djelovanje, nadležne službe rade svoj posao, a razmjenu informacija na svim nivoima istakao je kao ključnu za prevenciju širenja korona virusa. Olsavszki je podsjetio na stav Svjetske zdravstvene organizacije da na temelju dostupnih informacija, ograničenje putovanja ili trgovine nije opravdano.\nMinistrica Ankica Gudeljević i direktor Ureda SZO u BiH Viktor Olsavszki razgovarali su i o drugim oblastima saradnje Ministarstva civilnih poslova i Ureda Svjetske zdravstvene organizacije, posebno zdravstvenom zbrinjavanju migranata i međunarodnoj zdravstvenoj regulativi.\nNa sastanku je izraženo i očekivanje da će uskoro sa svim nadležnim institucijama biti usaglašen, a potom i potpisan, novi dvogodišnji plan saradnje Bosne i Hercegovine sa Svjetskom zdravstvenom organizacijom.


GAF SA VELIKOM ALBANIJOM | Institute for War and Peace Reporting\nGAF SA VELIKOM ALBANIJOM\nVlada u Tirani pokusava da ublazi stetu prouzrokovanu sokantnom podrskom koju je jedan njen ministar dao ideji Velike Albanije.\nNastojanja albanske vlade da sebe prikaze kao umerenu i progresivnu snagu u ovom regionu, osujecena su prosle nedelje pozivom jednog od njenih ministara na ujedinjenje Albanije i Kosova.\nMinistar pravde, Arben Imami cija je Partija demokratskog saveza, DPA, clan vladajuce koalicije, izjavio je kako je njegova partija spremna da ubrza "mirno ujedinjenje Albanije sa Kosovom."\nOstale cetiri vladajuce partije hitno su se distancirale od ovakvih komentara u Imamijevom izvestaju u kome on, u glavnim crtama, izlaze platformu DPA za predstojece izbore.\nMada poznat po svom ekscentricnom ponasanju, Imami nikada nije bio na glasu kao nacionalista, vec kao strucna i umerena snaga albanske politike. Upravo stoga su ambasadori bili donekle iznenadjeni kada je Imami izjavio kako je siguran da ce Velika Albanija dobiti podrsku Evropske zajednice.\nImami je tvrdio da zelja za ujedinjenjem ide ruku pod ruku sa globalnim trendovima. "Ne postoje dva Vijetnama, dve Nemacke, niti ce postojati dve Koreje", rekao je on, ocigledno u odbranu svog istupa.\nMnogi, medjtim, smatraju da Imami nije mogao da izabere gori momenat. Iako on mozda govori u ime zanemarljive manjine, njegove reci su, s obzirom da je ministar vlade, od velikog znacaja za politiku jugoistocne Evrope.\nBuduci da je osudjivala pobunu etnickih Albanaca u Makedoniji i doprinela trazenju resenja za tamosnju situaciju, Albanija je sticala simpatije medjunarodne zajednice. Nakon optuzbi Skoplja da Tirana "potpomaze albanske ekstremiste" , iz Albanije su cak trazili od NATO da nadzire njihovu granicu. Zauzimanje ministra vlade za teritorijalnu ekspanziju, predstavlja tezak udarac za diplomatiju ove zemlje. Jedan izvor blizak predsedniku vlade Iliru Meti, izjavio je da je Imami pocinio politicko samoubistvo.\nImamijeva izjava sigurno ce ocrniti medjunarodni ugled Albanije i to bas u trenutku kad ona pokusava da prevazidje nasledje komunisticke vladavine i mucni desetogodisnji prelazni period.\nU nastojanju da ublazi stetu, albanska vlada hitno je odbacila Imamijeve primedbe. "Albanija?se protivi promenama granica i zalaze se za izgradju slobodnog, demokratskog i evropskog Kosova", receno je u izjavi jednog vladinog zvanicnika. Mnogi vodeci albanski politicari trudili su se da naglase kako je Imami izrazavao licne poglede koji nikako ne predstavljaju stav velike vecine Albanaca.\n"Takve izjave stete albanskoj stvari", rekao je ministar za inostrane poslove, Paskal Milo.\n"Stavise, one bacaju senku na odnose sa medjunarodnom zajednicom."\nAmericka reakcija na Imamijeve komentare bila je brza. Samo sat vremena nakon izjave, ambasador SAD, Joseph Limprecht, okomio se na ministra pravde. "Kada ministar vlade poziva na stvaranje Velike Albanije, onda se to tumaci kao pruzanje podrske teroristickim i ekstremistickim elementima", rekao je naknadno ovaj diplomata.\nBez svake sumnje, Limprecht je bio zatecen Imamijevim ispadom, jer je Zapad smatrao ministra pravde svojim saveznikom.\nNejasno je sta je zapravo isprovociralo takav Imamijev komentar. Albanci s obe strane granice nisu tako cvrsto povezani porodicnim vezama, kako to izgleda da misli Imami. Mali je broj Albanaca koji veruju da je Velika Albanija resenje za probleme u ovom regionu. Naprotiv, politicki i ekonomski jaka Albanija moze da postane stabilizujuci faktor na Balkanu, jer bi kao takva mogla bolje da potpomaze prava Albanaca u citavom regionu.\nUkoliko Albanci ne organizuju demonstracije i tako jasno pokazu da se protive bilo kakvim promenama albanskih granica, podrska vladi u Tirani mogla bi lako da izostane.\nLlazar Semini je direktor IWPR projekta u Albaniji.


Naši u "pečalbi" - Soskanal\n» Naši u "pečalbi"\nObjavio Branislav Popović 05/04/2014 - 18:50\nU premijernoj utakmici 33. kola Engleske premijer lige izmedju Mančester Sitija i Sautemptona, srpski reprezentativac Aleksandar Kolarov bio je asistent kod trećeg gola gradjana, strelac je bio Edin Dzeko. Mančester je slavio sa 4:1 i tako ostao u trci za prvo mesto. U listu strelaca upisao se i bivši igrač Partizana, Stevan Jovetić. Matija Nastasić nije nastupao.\nSrpski reprezentativci Branislav Ivanović i Nemanja Matić starteri su na utakmici izmedju Čelsija i Stouka. I upravo je Nemanja Matić asisitirao kod gola Salaha za 1:0 u 32. minutu. Ivanović je postigao prelep gol glavom, ali je on poništen jer se pre centaršuta Lamparda, naš reprezentativac nalazio u ofsajdu. Plavci su na kraju slavili sa 3:0 golovima Salaha, Lamparda i brazilca Vilijana.\nU Seriji A odigran je gradski derbi u Veroni, za domaći Kijevo nastupao je Ivan Radovanović koji je odigrao ceo meč, dok je na klupi Verone bio Boško Janković (Kijevo - Verona 0:1). Za Fiorentinu ceo meč je odigrao Nenad Tomović, njegov tim bio je bolji od ekipe iz Udina (Fiorentina - Udineze 2:1) za koje nije nastupao Dušan Basta. Povremeni reprezentativac Srbije, Nenad Krstičić odigrao je 76. minuta za Sampdoriju, koja je poražena od Lacija u Rimu rezultatom 2:0. Bivši fudbaler Crvene zvezde, Nikola Maksimović odigrao je 65. minuta za Torino (Katanija - Torino 1:2)\nMladi reprezentativac Srbije, Filip Kostić odigrao je još jednu dobru utakmicu za Groningen koji je u petak uveče u gostima bio bolji od Cvolea 1:0, Kostić je zamenjen u 90. minutu i ispraćen velikim aplauzom. Igrač AZ Alkmara i reprezentativac Srbije, Nemanja Gudelj nije nastupao u ovom kolu.\nU Bundes ligi, Miloš Jojić odigrao je drugo poluvreme za Dortmund protiv Volfsburga, on je zamenio Sahina na poluvremenu. Zanimljivo je da je Borusija na poluvremenu gubila, ali su u drugom poluvrmenu golovima Rojsa došli do pobede od 2:1. Slobodan Medojević nije nastupao za Volfsburg, kao ni Slobodan Rajković za Hamburger.\nStefan Šćepović nije bio strelac ovog vikenda za Hihon, koji je kod kuće poražen od Kordobe rezultatom 2:1. Pored Šćepovića za Hihon je nastupao i bivši igrač Zemuna i Crvene zvzede, Dejan Lekić.\nOlimpik iz Liona je u gostima slavio protiv Valensijena sa 2:1, Milan Biševac odigrao je ceo meč za Lion. Dok je za Tuluz svih 90. minuta odigrao mladi reprezentativac Srbije, Uroš Spajić. Pavle Ninkov nije nastupao.\nU Portugalskoj ligi , za Eštoril je nastupao brazilac sa srpskim pasošem Evandro i odigrao vrlo zapaženu ulogu u pobedi njegovog tima na gostovanju protiv Vitorije Gimaraeš od 3:1. U toku večeri "srpska" Benfika dočekuje Rio Ave...\nU Grčkoj ligi, u okviru 33. kola za Olimpijakos prvo poluvreme odigrao je Marko Šćepović, umesto koga je na startu drugog ušao paragvajac Valdez. Olimpijakos je poražen od PAS Janjine rezultatom 2:0, za Janjinu je do 73. minuta igrao Brana Ilić bivši fudbaler Vojvodine i Partizana. Vladimir Stojković branio je za Ergotelis koji je poražen u gostima od Apolona sa 1:0\nFudbaleri Jang Bojsa pobedili su Lucern sa 2:1 u 28. kolu švajcarskog prvenstva, a ponovo je jedan od najzaslužnijih za uspeh svog tima bio Milan Vilotić.\nFudbaleri Legije pobedili su sa 3:0 Bidgošć u 29. kolu Ekstraklase, a apsolutni junak tog trijumfa šampiona Poljske bio je Miroslav Radović. On je bio dvostruki strelac u trijumfu svog tima, pošto je postigao golove u 48. i 83. minutu, a jedini preostali pogodak postigao je Žiro, posle pet minuta igre u drugom poluvremenu.\nU okviru prvenstva Belgije odigran je derbi u Briselu izmedju Anderlehta i Klub Briža (3:0), za tim iz Brisela nastupao je Aleksandar Mitrović do 70. minuta, Luka Milivojević nije ulazio u igru.


Kon objasnio kada se očekuju efekti mera, i šta misli o navodima grupe naučnika da se korona prenosi vazduhom - Naši u svetu\nKon objasnio kada se očekuju efekti mera, i šta misli o navodima grupe naučnika da se korona prenosi vazduhom\nObjavljeno 07/07/20 u 10:30\nEpidemiolog dr Predrag Kon otkrio je u Jutarnjem programu TV “Prva” da mere karantina, odnosno “zaključavanja” nacije zamenjuje jednostavno nošenje maski kao najbolja prevencija smanjenja novoobolelih od korona virusa.\n– Ljudi moraju da shvate da je maska najvažnija stvar. Ukoliko svi počnemo da nosimo maske brzo, odnosno već za nedelju, dve će se videti efekti. Čim se vide efekti, to je veliko ohrabrenje i znači da se uzajamno slušamo.\nNa navode naučnika da se SARS-CoV-2 prenosi vazduhom, dr Kon ističe da je to moguće u posebnim uslovima.\n– Kapljično je sigurno da se prenosi, a aerogeno je moguće u posebnim uslovima tamo gde se pacijenti stavljaju na respitator ili dolazi do povećanog pritiska, pa se prave tako sitne aerosolne kapljice, zapravo čestice koje mogu da se šire i vazduhom. To se priča zato što je intenzitet prenošenja jako visok u uslovima povišene temperature, ali to je teorija koja je još uvek samo na tom nivou.\nNa navode da se mnogi oboleli slobodno šetaju, te da cele zaražene porodice izlaze napolje, odnosno šetaju ljubimce i uredno idu do prodavnice, kaže:\n– Pitanje je svesti ljudi koji su u samoizolaciji. Mi smo u prvom talasu još naučili da ne možemo mnogo da računamo na svest – zaključio je.\nTestirala se na koronu: Marija Karan objavila ovu fotografiju, pa svima uputila savet (FOTO)


Snijeg u Japanu zarobio 1.000 automobila - Index.ba\nSnijeg u Japanu zarobio 1.000 automobila\nObilne snježne padavine u centralnom Japanu danas su potpuno blokirale saobraćaj, a na putevima je ostalo zarobljeno oko 1.000 automobila, saopćili su lokalni zvaničnici i dodali da su zatražili pomoć od vojske.\nZvaničnici napominju da nema povrijeđenih ili bolesnih među blokiranim ljudima, javlja BHRT.\nDebljina snježnog pokrivača dostigla je 1,36 metara u prefekturi Fukui, 320 kilometara zapadno od Tokija, poslije najvećih padavina u ovom regionu u posljednje četiri decenije, objavili su meteorolozi.\nSaobraćajni zastoj proteže se oko deset kilometara u ovoj prefekturi, a nastao je kada su pojedini automobili skliznuli na ivice puteva tokom mećave, dok su ostali stali da bi stavili lance na gume.\nOčekuje se da će snijeg padati u prefekturi Fukui najmanje do sutra ujutru, saopćili su meteorolozi.\nPrethodni članakBašić protiv Starkovskog u prvom kolu Sofije\nNaredni članakGeneralni sekretar UN-a: Želim vidjeti dvije države Palestinu i Izrael


Podrska dostavljacima povodom uvodjenja elektronskog sistema za kontrolu parkiranja - Peticije.online\nMi dole potpisani gradjani, zelimo da grad Beograd napravi resenje tako da se svim dostavljacima grada Beograda omoguci neometan rad.\nOd dostave zivi preko 300 porodica u Beogradu,i svakodnevno olaksavamo zivot 750000 ljudi.\nNovouvedeni elektronski sistem za kontrolu parkiranja u Beogradu,cini posao dostave nemogucim za sve.\nOvim putem zelimo da zamolimo grad Beograd da nadje resenje u vidu posebnih parking mesta za dostavu gde ce maksimalno zadrzavanje biti 5 - 10 min.\nBeogradski dostavljaci Kontaktirajte autora peticije\nPotpisivanjem, ovlašćujem Beogradski dostavljaci da preda moj potpis onima koji imaju moć odlučivanja po ovom pitanju.\nSve vreme 3026 2748\n24 sati 929 856\nSve vreme 578 534\n24 sati 280 253\nSve vreme 3047 2773\n24 sati 162 137\nSve vreme 757 697\nSve vreme 388 128\n24 sati 108 34\nSve vreme 6449 5884\nSve vreme 2546 2391\nSve vreme 480 439\nSve vreme 5963 5646\nSve vreme 1663 1577


UN: Desetine dece ubijene u represiji vojnih vlasti Mjanmara\nTanjug 14. juna 2022. 16:54\nMJANMAR – Desetine dece ubijene su u Mjanmaru od prošlogodišnjeg puča, ne samo u unakrsnoj vatri u sukobima, već i kao namerne mete vojske s ciljem da nanese ogromnu patnju narodu, rekao je danas ekspert Ujedinjenih nacija.\nPrema izveštaju specijalnog izvestioca UN za ljudska prava u Mjanmaru, Toma Endruza, maloletnici su prebijani i izbodeni, a vađeni su im nokti ili zubi tokom ispitivanja, dok su neki primoravani da trpe lažna pogubljenja, prenosi Rojters.\nNavodi se da je vladajuća hunta više puta prekoravala UN i zapadne zemlje zbog mešanja u unutrašnje poslove i odbacila optužbe da čini zločine.\nNa osnovu podataka agencija UN, humanitarnih grupa i organizacija civilnog društva, u izveštajima se navodi da je 250.000 dece raseljeno u borbama, a najmanje 382 je ubijeno ili osakaćeno, uključujući vazdušne napade ili tešku artiljeriju.\n„Nemilosrdni napadi hunte na decu naglašavaju izopačenost i spremnost generala da nanesu ogromnu patnju nevinim žrtvama u svom pokušaju da pokori narod“, rekao je Endruz.\nRojters navodi da je Mjanmar u previranju otkako je vojska preuzela vlast početkom prošle godine i pokrenula žestoki obračun sa svojim protivnicima, što je izazvalo nasilnu reakciju novoformiranih grupa otpora.


BRISEL – Evropa sve više postaje centar za proizvodnju i transfer kokaina u druge regione svijeta, pored toga što je glavno tržište potrošnje, saopštile su danas agencije EU, upozoravajući i na širenje industrije metamfetamina.\nPoslije kanabisa, kokain je droga koja se najviše konzumira u Evropi, sa milionima korisnika i prodajom od oko 10,5 milijardi evra u 2020. godini, navodi se u zajedničkom izvještaju agencije EU za sprovođenje zakona Evropol i agencije za droge EMCDDA.\nEvropsko tržište raste, vođeno većom proizvodnjom u Južnoj Americi, kao i širenjem kapaciteta za preradu sirove droge u samoj Evropi.\nMoglo bi još više rasti s razvojem novih vrsta proizvoda od kokaina koji se mogu pušiti, piše u izvještaju, u kojem se upozorava i na veće zdravstvene rizike.\n“Više proizvodnje se, takođe, odvija u Evropi, što ukazuje na promjene u ulozi regiona u međunarodnoj trgovini kokainom”, navodi se u izvještaju.\nPrema podacima koje su prikupile agencije EU, Belgija je u centru ove nelegalne industrije u Evropi.\nTo je zemlja EU koja je zaplijenila najviše kokaina u 2020, posljednjoj godini za koju su dostupni podaci, ukupno 70 tona, i to uglavnom, u luci Antverpen, prema 49 tona u Holandiji, drugoj po veličini naciji u Evropi po pljenidbi droge.\nBelgija je, takođe, vodeća zemlja u preradi koka paste, pored Holandije i Španije, dodaje se u izvještaju, koji kao dokaz navodi zapljenu velikih količina hemijskih prekursora za proizvodnju kokaina i informacije o postrojenjima za preradu.\nKokain uvezen u Evropu iz Južne Amerike se sve više ponovo izvozi u druge dijelove svijeta, posebno na Bliski istok i Aziju, što Evropu čini “ključnom tačkom za pretovar droge koja potiče iz drugih krajeva”, navodi se u izvještaju.\nEvropsko tržište metamfetamina takođe raste, ali je i dalje mnogo manje od tržišta kokaina, navodi se u izvještaju, uz napomenu da je teško procijeniti njegovu tačnu veličinu.\nOvaj sintetički stimulans se tradicionalno proizvodi uglavnom u Češkoj i konzumira u Istočnoj Evropi, ali novi podaci pokazuju da potražnja raste u Zapadnoj Evropi, posebno u Belgiji, koja je postala glavni proizvođač ove droge.\n“Sada raste zabrinutost zbog proizvodnih pogona koji se nalaze u Belgiji i Holandiji, gdje se metamfetamin može proizvoditi u znatno većim razmjerama”, napominje se u izvještaju.\nEvropa je vodeći proizvođač metamfetamina širom svijeta, a evropski proizvođači sada sve više rade sa meksičkim kriminalnim grupama na poboljšanju proizvodnih procesa, upozorile su agencije EU.\nPoskupljenja haraju Evropom: Rast cijena nikad brži


Jedna milijarda ustaje protiv nasilja nad ženama • Poverenik za zaštitu ravnopravnosti\nO nama Vesti Jedna milijarda ustaje protiv nasilja nad ženama\nPoverenica Nevena Petrušić govorila je na skupu “Jedna milijarda ustaje protiv nasilja nad ženama”. Ova manifestacija je deo globalne kampanje, gde se širom sveta 14. februara poziva na prestanak nasilja nad ženama i devojčicama, i oštrije kažnjavanje zlostavljača žena. Kampanja je i globalni poziv svim ženama koje su pretrpele ili trpe nasilje da prekinu sa ćutanjem i progovore kako bi pomogle drugim ženama da to isto učine i shvate da ne moraju biti žrtve nasilja. Pored Beograda, ova manifestacija je održana u Bujanovcu, Novom Pazaru, Nišu i drugim gradovima širom Srbije.\nPoverenica je istakla ogromnu važnost činjenice da se Srbija danas priključila ovoj globalnoj kampanji. Ukazala je i na alarmantnu statistiku prema kojoj više od 2/3 građana Srbije misli da je nasilje nad ženama mnogo ili u priličnoj meri rasprostranjeno, i da 42 % građana smatra da su žene najdiskriminisanija grupa u našoj državi. Poverenica je naglasila da svi nadležni treba da ulože maksimalne napore da bi se stvorili uslovi za bezbedan život svih žena koje su doživele nasilje u porodici, da se ne ukidaju SOS telefoni za pomoć žrtvama i da se nasilnici i diskriminatori adekvatno kazne. Istovremeno, javnost ne sme da okreće glavu, a mediji treba da posvete još više pažnje ovom problemu. Organizatorke i organizatori javnog događaja tražili su od države i državnih organa da preduzimaju efektivne i efikasne mere radi zaustavljanja i kažnjavanja svih oblika nasilja prema ženama i da primene Konvenciju Saveta Evrope o suzbijanju i borbi protiv nasilja prema ženama i u porodici. Pored poverenice okupljenima se obratio i Saša Janković, Zaštitnik građana.


Superliga nije daleko\nNaslovna Sport Fudbal Superliga nije daleko\nŠef stručnog štaba OFK “Bačke” optimističan pred nastavak sezone\nŠef stručnog štaba bačkopalanačkog fudbalskog prvoligaša, Dejan Rađenović je u zimskoj pauzi analizirao igre i rezultate OFK “Bačke” u jesenjoj polusezoni Prve lige Srbije.\nNisu Palančani dobro krenuli letos i posle nešto lošijeg starta uprava kluba je poverenje ukazala Dejanu Rađenoviću koji je na tom mestu zamenio Trivu Ilića.\n– Trebale su mi tri utakmice da se uverim u kvalitet svakog pojedinca i prema njihovim karakteristikama i formi prilagodim sistem koji njima odgovara, a da pri tome uspešno da dođemo do rezultata.\nOpredelio sam se za klub koji ima lepu istoriju, koji je bio superligaš i na čijem se čelu nalaze ljudi sa kojima možemo da rezultatski “dignemo” ekipu u čemu smo i uspeli, kaže Dejan Rađenović.\nOFK “Bačka” nakon prvog dela sezone deli treće mesto sa “Zlatiborom” iz Čajetine sa po 37 bodova i praktično već svi vide “plave” u plej ofu.\n– Realno mislim da je ovo maksimum. Posle svih problema koje smo imali treba da budemo zadovoljni jer smo uhvatili priključak sa vodećim ekipama. Ako se budemo dobro pojačali i kvalitetno odradili pripreme, u šta ne sumnjam, Superliga nije daleko, ali ukoliko nas zaobiđu povrede. Što se eventualnih pojačanja tiče, u dogovoru sa čelnim ljudima aktivno učestvujem u dovođenju igrača.\nMogu li navijači da očekuju malo ofanzivniji fudbal na našem stadionu?\n– Naravno da ćemo pokušati da igramo mnogo više napadački nego što je to bilo u proteklom periodu. Zato i pravimo dopunsku selekciju da bi sve to moglo da se izvede, zaključio je trener bačkopalanačkih fudbalera.\nOFK “Bačka” je po završetku polusezone raskinula ugovore sa jedanaest igrača, a neki od njih su napustili klub i pre toga. Uprava kluba agilno radi na dovođenju pojačanja, a u Bačkoj Palanci se sve više spominje ime Luke Lukovića. Da li je realan njegov povratak u Bačku Palanku ili su to samo puste želje navijača, ostaje da vidimo u narednim nedeljama.\nBačka dočekuje Mladost (NS)\nPobeda Bačke u Dobanovcima\nPrethodni tekstMladić nađen obešen na železničkoj stanici u Futogu\nSledeći tekstOsvećenje četničke zastave u Pivnicama 1930ih\nSimultanka Vukašina Bogdanovića za tri boda protiv Loznice (VIDEO)


Stejt department: U Srebrenici bio genocid | Glas javnosti\nPočetna > Politika > Stejt department: U Srebrenici bio genocid\nSAD su sugerisale Nikoliću da bude konstruktivan u odnosu na regionalna pitanja\nVAŠINGTON - Sjedinjene Američke Države (SAD) osuđuju nedavnu izjavu novog predsednika Srbije Tomislava Nikolića u kojoj se negira genocid u Srebrenici, saopštio je Stejt department i podsetio da je Međunarodni sud pravde zaključio da je u Srebrenici počinjen genocid i istakao da se to ne može negirati.\nU saopštenju, koje je potpisao zamenik portparola Mark Toner, navodi se da se "genocid u Srebrenici ne može subjektivno tumačiti, jer se radi o definisanom kriminalnom činu koji je Međunarodni tribunal za bivšu Jugoslaviju potvrdio u konačnim i obavezujućim presudama u više slučajeva".\n"Međunarodni sud pravde je, takođe, zaključio da je u Srebrenici počinjen genocid. To se ne može negirati", navodi se u saopštenju koje prenosi Glas Amerike.\nStejt department je sugerisao Nikoliću da bude konstruktivan u odnosu na regionalna pitanja, naglašavajući da "neutemeljene izjave o Srebrenici i drugim ratnim zločinima" ne doprinose stabilnosti i pomirenju u regionu.\nSjedinjene Države pozivale su sve činioce da odgovornim postupcima podrže saradnju i pomirenje.\nPredsednik Srbije Tomislav Nikolić rekao je u intervjuu Televiziji Crne Gore, koji je emitovan 31. maja, da u Srebrenici nije počinjen genocid.


Koje rase pasa su najjednostavnije za obuku?\nNeke rase su vekovima uzgajane da čuvaju stoku, neke da pomažu ljudima, a neke da budu umiljati ljubimci. Shodno tome, postoje one rase koje je lakše, ali i one koje je teže obučiti da budu poslušni psi. Naime, obuka je važna jer od njega zavisi kako će se vaš ljubimac ponašati u vašem domu, ali i van njega.\nAko želite da imate psa, ali niste spremni da preuzmete rizik i nabavite rasu koju je teško obučiti, predlažemo vam da obratite pažnju na pse iz naše galerije. U njoj vam predstavljamo rase koje se smatraju najlakšima za obuku.